ועדת החינוך, התרבות והספורט, כנסת 25, פרוטוקול מספר 131, 2024-01-02 00:00

יוסף טייב: בוקר טוב, אני מתכבד לפתוח את ועדת החינוך, התרבות והספורט בנושא הצעת חוק המועצה להשכלה גבוהה (תיקון מס' 22) (מתן עדיפות בסיוע לתלמידים ששירתו בשירות סדיר או בשירות מילואים), התשפ"ג-2023

יוסף טייב:  מדובר בהצעת חוק ממשלתית

יוסף טייב:  כפי שדיברתי גם עם יו"ר המל"ג, שר החינוך, השר קיש, רצוננו לנסות לקדם את החקיקה הזאת ולמזג, להצמיד חקיקה פרטית של חבר הכנסת מיכאל ביטון, ושלי, שנותן מענה רחב יותר למשרתי המילואים לאור המצב שטרם קיבלה פטור מחובת הנחה

יוסף טייב:  אנחנו עובדים על זה בשיתוף מרכז האופוזיציה ומרכז הקואליציה כדי להביא את הדברים כמה שיותר מהר להצבעה במליאה, ובהמשך הדיונים להצמיד את הצעת החוק הפרטית להצעת החוק הממשלתית

יוסף טייב:      חבר הכנסת מיכאל ביטון, בבקשה

יוסף טייב:  לאחר מכן ניתן למשרד החינוך להציג את הצעת החוק

מיכאל ביטון: היושב-ראש, בוקר טוב

מיכאל ביטון:  קודם כל כול הכבוד על התערוכה והתלמידות מכל הארץ

מיכאל ביטון:  זה עכשיו מולנו ונשאר

מיכאל ביטון:  גם אתה וגם יהודית, מנהלת הוועדה, עשיתם דבר גדול ומרומם הבוקר

מיכאל ביטון:  חזק וברוך

מיכאל ביטון:      באשר לחוק, אנחנו שמחים שהממשלה מתעוררת באיחור קל ומציגה חוק לסטודנטים במילואים

מיכאל ביטון:  היא הייתה צריכה לעשות את זה כבר לפני חודש-חודשיים

מיכאל ביטון:  אנחנו לא חיכינו לממשלה

מיכאל ביטון:  הממשלה מציגה לנו חוק דל מידי, לא מנוסח היטב, לא מעמיק ולא מכסה שורת נושאים דרמטיים וחשובים

מיכאל ביטון:  אנחנו הגשנו יחד, היושב-ראש, חבר הכנסת טייב ואנוכי הצעת חוק שקיבלה קונצנזוס במשכן הזה

מיכאל ביטון:  חתמו עליה 85 חברי כנסת

מיכאל ביטון:  שרים וסגני שרים שהם חברי כנסת לא יכולים היו לחתום, דהיינו מעל 110 חברי כנסת תמכו בחוק הזה

מיכאל ביטון:  החוק שלנו מפורט וגם החוק שלנו דורש תיקון, אבל הוא ודאי יותר טוב מהחוק הממשלתי, ולכן הם רצו קדימה ולא הביאו את החוק וזה חבל אבל אנחנו נתקן את זה

מיכאל ביטון:  אני יודעת שאופיר כץ כבר אישר וגם אתה להצמיד את החוקים הללו

מיכאל ביטון:  אני מחכה שמירב בן ארי תצמיד את החוק של כלל חברי הכנסת

מיכאל ביטון:  אי אפשר לקרוא לו חוק פרטי כי זה כל הכנסת חתמה

מיכאל ביטון:  זה לא חוק פרטי, זה חוק של הכנסת והוא טוב והוא היה מהיר והוא הקדים את הממשלה

מיכאל ביטון:  הכנסת צריכה לעמוד על כך שחוק שלה שהקדים בחודש את הממשלה יכנס לספר החוקים

מיכאל ביטון:  אנחנו מחכים שמירב תאשר ונצמיד את החוק הזה עד סוף השבוע

מיכאל ביטון:      שני החוקים דורשים התאמה והרחבה

מיכאל ביטון:  סיימתי שיחות עם הגופים ועם הוועדות המרכזות גם של המכללות הציבוריות, גם של האוניברסיטאות הציבוריות וגם של המכללות הפרטיות

מיכאל ביטון:  יש המון עשייה שהם עשו על דעת עצמם וזה מבורך וכל הכבוד להם

מיכאל ביטון:  יש כאלה שעשו פחות

מיכאל ביטון:  המטרה שלנו זה לייצר הוגנות

מיכאל ביטון:  אם שני אנשים משתחררים והם מהנדסים, מגיעים לשני מוסדות, מקבלים חבילה עם פערים גדולים מידי

מיכאל ביטון:  אנחנו לא נאפשר את זה

מיכאל ביטון:  יכולים להיות פערים קטנים, לא פערים גדולים

יוסף טייב: אני חושב שצריך לקבוע אמות מידה מינימליות

מיכאל ביטון: אנחנו נעבוד על זה

מיכאל ביטון:       אני רוצה להגיד לכל ראשי האוניברסיטאות והמכללות, לא נפגע בחופש האקדמי

מיכאל ביטון:  כשאנחנו מדברים על פתרונות אקדמיים בקורסים כמו נקודות זכות, פטור, עבודה, קורסי קיץ, שבוע מרוכז, אנחנו נותנים לכם את כל הכלים

מיכאל ביטון:  סומכים עליכם שתבדילו מתי אפשר לתת נקודות זכות, מתי פטור, מתי עבודה, מתי לרכז את זה בשבוע, מתי בקיץ, מתי לדחות ולאפשר לסטודנט לעשות קורס שמותנה בקורס אחר ולהוריד את ההתניות, ויעשה את זה גם שנה הבאה וכן פרטים רבים, אבל אנחנו לא נפגע בחופש האקדמי

מיכאל ביטון:  אנחנו כן נדרוש מעשים מכולם והוגנות ומאמץ אדיר שאף סטודנט לא יישאר מאחור

מיכאל ביטון:  כל סטודנט וסטודנטית שחוזרים מהמלחמה ישלימו את הלימודים האקדמיים ולא יפסידו שנה

מיכאל ביטון:       היו הפגנות באוניברסיטה הפתוחה השבוע

מיכאל ביטון:  זה אומר שהמצב לא כל כך טוב

מיכאל ביטון:  אנחנו לא רוצים עוד הפגנות

מיכאל ביטון:  רוצים חוקים טובים ופתרונות כדי שהדבר הזה יצליח

מיכאל ביטון:  אנחנו גם נדרוש יחס לבני ובנות הזוג של אנשי הקבע ובני ובנות הזוג של אנשי מילואים שהם סטודנטים

יוסף טייב: זה ישיבה הבאה

מיכאל ביטון: נכון, והם נשארים לבד והם צריכים לא פחות עזרה

מיכאל ביטון:       יש מוסדות כבר כיום עם 40% ומעלה סטודנטים במילואים

מיכאל ביטון:  תוסיף לזה את בני ובנות הזוג של אנשי הקבע, בני ובנות הזוג של משרתי מילואים שהם סטודנטים, אתה מקבל מוסדות של 60%–70% נפגעים

מיכאל ביטון:      לסיכום, אנחנו נדייק את החוקים, נמזג אותם, נצמיד אותם בנחישות ונדאג לתקצוב ברור למוסדות, כי נבקש מהמוסדות יותר במלגות, בשיעורים פרטיים, בליווי, בטיפול נפשי, בכל דבר

מיכאל ביטון:  בלי לתת להם כלים לא עשינו את תפקידנו

מיכאל ביטון:  זאת משימתנו, היושב-ראש

מיכאל ביטון:  נעבוד על זה ביחד

מיכאל ביטון:  תודה רבה

יוסף טייב: האמירה שלך על התקצוב הייתה חשובה, כי לאור הישיבה שלי גם עם ראשי ור"מ הבקשה הזאת עלתה וזה מובן מאליו אבל טוב שחידדת את הדברים

יוסף טייב:  אני רק רוצה לומר שהממשלה הביאה את הצעת החוק הזו כבר ביולי

יוסף טייב:  היא עברה בקריאה ראשונה ביולי

יוסף טייב:  הייתה פגרה, היה אחרי זה מלחמה

יוסף טייב:  אני החלטתי לאור הצעת החוק שלנו לבוא ולקדם במיידית את הצעת החוק הממשלתית ולהתלבש עליה כדי לקדם את הצעת החוק כמובן עם שינויים נדרשים ועם דיון פורה ומבורך שיהיה פה בוועדה

מיכאל ביטון: אני סומך עליך

יוסף טייב: ואני סומך עליך

יוסף טייב:       בבקשה, תמי

תמי סלע: כיוון שמדובר פה על הצעת חוק ממשלתית, אז כמו שאמר היושב-ראש, נשמע את המשרדים, אבל כדי באמת לתת את המסגרת, כרגע על שולחננו הצעת חוק ממשלתית לתיקון חוק המועצה להשכלה גבוהה, שהיא באמת הוגשה ועברה קריאה ראשונה עוד לפני האירועים שעברו פה על מדינת ישראל

תמי סלע:  היא לא מוצעת כהוראת שעה לתקופה מסוימת אלא כתיקון קבוע ויש לזה משמעות

קריאה: אז אנחנו בעצם מכינים לקריאה שנייה, שלישית?     

תמי סלע: נכון

תמי סלע:  ההכנה שלה היא לקריאה שנייה ושלישית והיא עוסקת בתיקון של סעיף מסוים בחוק המועצה להשכלה גבוהה שמעגן את קרן הסיוע לסטודנטים שבעצם יש לה תקציב ממשלתי מתקציב המדינה

תמי סלע:  הסעיף מתייחס לאמות המידה שלפיהן אותה קרן מחלקת את המענקים שלה, את המלגות ואיזה דברים צריכים להילקח בחשבון

תמי סלע:  פה מוצע בעצם להסמיך ולעגן שיקולים מסוימים שנוגעים לשירות צבאי, לשירות לאומי ולאומי-אזרחי ולשירות מילואים

תמי סלע:  תיכף נשמע את ההסברים

תמי סלע:       הצעת החוק הפרטית שעוד לא עברה בדיון מוקדם, וכשהיא תגיע לוועדה אפשר יהיה לקיים דיון במיזוג שלה ולבחון את ההבדלים, עוסקת רק בנושא של סטודנטים המשרתים במילואים, ההתאמות וההטבות שצריכות להינתן להם והאחידות גם במלגות ובהתאמות שהמוסדות השונים נותנים להם, והיא מוצעת כהוראת שעה לתקופה ועל רקע הנסיבות החריגות של הסטודנטים שמשרתים במילואים

תמי סלע:  זה כרקע לפני שניכנס לסעיפים, ואני מציעה שהמשרדים יסבירו את הצעת החוק הממשלתית

יוסף טייב: בבקשה, עו"ד ערן יעקב הוליץ, משרד החינוך, יעוץ משפטי

ערן יעקב הוליץ: שלום, תודה אדוני

ערן יעקב הוליץ:  כמו שבאמת הוסבר כאן, הצגת החוק מבקשת לתקן את הסעיף שעוסק באמות המידה ומסגרת מערך הסיוע לסטודנטים, והתיקון בעצם נועד לאפשר להכניס לאמות המידה גם אמות מידה של שירות לאומי-אזרחי, שירות סדיר ושירות מילואים

ערן יעקב הוליץ:  הסעיף לא מדבר על המשקלות שניתנות לכל אמת מידה, אלא רק על הסמכות הכללית

ערן יעקב הוליץ:  המשקלות נקבעות בשיקול דעת

ערן יעקב הוליץ:  הקרן מופעלת על ידי המל"ג, אז אולי המל"ג ירצו להוסיף יותר לעומק על המשקלות

תמי סלע: אולי אם אפשר כן לשאול ולדייק

תמי סלע:  כן חשוב להגיד ברקע הדברים למרות שכרגע אולי זה נראה לנו מאוד מובן מאליו, ששירות מילואים ושירות צבאי וסוגים שונים של תרומה למדינה שיש בצידם מחיר לא מבוטל צריכים להילקח בחשבון, כן כרקע כללי להגיד שהסיוע הכספי שניתן לסטודנטים, מטרתו בסופו של דבר וגם המשקל המרכזי גם היום בחלוקת המלגות זה כדי לגשר על פערים כלכליים וחברתיים שפוגעים בנגישות להשכלה גבוהה של אוכלוסיות מסוימות, אז כן צריך פה לתת את הדעת ולהסביר למה הקריטריון של שירות צבאי, לאומי-אזרחי ומילואים הם קריטריון שרציתם להוסיף אותו

תמי סלע:  הוא היה בנהלים בתקופות מסוימות אבל לעגן אותו במפורש

תמי סלע:  יש גם טעמים נוספים שהם לא רק כלכליים, שרואים אותם כענייניים היום, מעורבות חברתית, מצוינות, מגורים באזורי עדיפות לאומית, אבל כן צריך להסביר את זה בוודאי לצורך הדיון, ואת המשמעות של הדברים

סימון דוידסון: אני רוצה להוסיף עוד שאלה בבקשה

סימון דוידסון:  היום אנחנו רואים הבדלים במענה לסטודנטים מבחינה כלכלית מתרומות שהאוניברסיטאות מצליחות לגייס

סימון דוידסון:  למשל הטכניון זה 6,000 שקל לסטודנטים מילואימניקים ובאוניברסיטה העברית זה 2,000

סימון דוידסון:  האם החוק הזה מתערב בנושא של התרומות והחלוקה לסטודנטים כדי שזה יהיה שוויוני בכל מדינת ישראל או שעדיין יש חופש למכללות והאוניברסיטאות לתת מלגות מתרומות?      

ערן יעקב הוליץ: אני אתחיל מהשאלה שעלתה לגבי התרומות

ערן יעקב הוליץ:  אני לא מכיר את הנושא

ערן יעקב הוליץ:  אולי המל"ג יתייחסו לזה

קריאה: התשובה היא לא

קריאה:  הוא לא עוסק בענייני התרומות

סימון דוידסון: זאת אומרת עדיין אחד ייתן ככה והשני ייתן אחרת

משה טור פז: הוא יכול לקבוע מה המדינה נותנת

יוסף טייב: מתוך קרן הסיוע של המדינה

סימון דוידסון: כי הסטודנטים לא מבינים את זה

סימון דוידסון:  הם אומרים, בטכניון נותנים 6,000, אצלנו 2,000

סימון דוידסון:  הם לא מבינים את התרומות

אורי סבג: יוסי, ות"ת, מל"ג

אורי סבג:  לשאלתך, התשובה היא לא

אורי סבג:  אנחנו לא מתערבים

אורי סבג:  המטרה של קרן הסיוע לסטודנטים מבחינה סוציו-אקונומית שבסופו של יום מגיעה לפרט, לסטודנט בעצמו

אורי סבג:  יש כמובן מערכי סיוע רבים וקרובים למיליארדים במדינה ככלל ובטח תמיכה שהמוסדות מעמידים

אורי סבג:  אין קשר בין הדברים ואין תלות בין הדברים

סימון דוידסון: אוקיי, תודה

יוסף טייב: כן, בבקשה

שפרה שחר: שפרה שחר, אני מנכ"לית "בית חם לכל חייל" כבר 14 שנה

שפרה שחר:  גם בשגרה אנחנו מקבלים הרבה מאוד תלונות מסטודנטים על האפליה המאוד לא מתקנת שיש כלפיהם, סטודנטים שמשרתים במילואים

שפרה שחר:  המציאות עד יום לפני "חרבות ברזל" הייתה שמי שמשרת במילואים, נדפק

שפרה שחר:  תאמינו לי, אני התערבתי בהרבה מאוד מקרים

שפרה שחר:  עכשיו כשאנחנו נמצאים באיזשהו מגה-אירוע, אף אחד כאן לא יחלוק ואני מברכת את חברי הכנסת שבאמת מטפלים בזה, ממה שאני שומעת כאן, אני שומעת שלושה דברים

שפרה שחר:  קודם כל שירות לאומי זה דבר חשוב, יפה, אבל זה לא דומה למי שנמצא בעזה 88 יום

שפרה שחר:  אני גם כל פעם שומעת עוד פעם את הסוציו-אקונומי והסוציו-אקונומי

שפרה שחר:       להיות סטודנט בישראל קשה

שפרה שחר:  תאמינו לי, הייתי סטודנטית בישראל וגם הייתי סטודנטית בחו"ל

שפרה שחר:  זה שתי מציאויות שונות

שפרה שחר:  להיות סטודנט שצריך עכשיו להגיע אחרי המלחמה, אני לא יודעת אחרי כמה ימים, אחרי כמה חודשים של לחימה, להתאפס על עצמו ולנסות להשלים פערים

שפרה שחר:  מעצם העובדה שבן אדם היה במילואים, הוא לא צריך עכשיו להתחיל להראות מסמכים שהוא במצב סוציו-אקונומי נמוך כדי לקבל איזושהי מלגה

שפרה שחר:  מי שהיה במילואים כל כך הרבה זמן צריך לקבל סיוע, צריך לקבל מלגה מהמדינה, שהוא לא יצטרך לעבוד

שפרה שחר:  לפחות שהוא יצטרך רק ללמוד, כי בדרך כלל סטודנטים בארץ לא יכולים רק ללמוד, הם גם צריכים לעבוד

שפרה שחר:  איך שלא יהיה יהיו פערים

שפרה שחר:       מי שמשרת במילואים בלוחמה תקופה ארוכה אינו דומה לשום אזרח שחי את חיי הנוחות שלו

שפרה שחר:  לעולם לא נצליח להדביק את זה

שפרה שחר:  זה גם לא אנשים שאוהבים, תסלחו לי על הביטוי, את ההשפלה הזאת שצריכים להתחיל עכשיו להביא מסמכים ולהראות כמה הם עניים וכמה הם מסכנים

שפרה שחר:  מי ששירת 90 יום במילואים צריך לקבל סיוע כספי מהמדינה באופן כזה שהוא לא צריך לעבוד בזמן המאוד קטן שהוא יצטרך להשלים את פערים

שפרה שחר:  אני עוד לא יודעת בדיוק איך יעשו את זה עם סמסטר קיץ

שפרה שחר:  אינו דומה נניח סטודנט של שנה א' לסטודנט של שנה ג'

שפרה שחר:  סטודנט של שנה ג' יכול יותר לגשר על פערים

שפרה שחר:  סטודנט של שנה א' רק היה צריך להתחיל עכשיו את הלימודים ועוד לא יודע מי נגד מי, מה נגד מה

שפרה שחר:  מצבו יותר קשה

שפרה שחר:  אני לא נכנסת לדקויות האלה, בוודאי לא עכשיו

שפרה שחר:  סליחה שגזלתי יותר מידי זמן מהוועדה אבל לא צריכים להתייחס למשרתי המילואים כמקבצי נדבות

שפרה שחר:  ממש לא

יוסף טייב: אני רק רוצה לחדד שאנחנו מדברים פה על הוראת קבע ולא הוראת שעה

שפרה שחר: אבל יש כאן מצב שהוא הוראת שעה

יוסף טייב: כרגע הצעת החוק מדברת על הוראת קבע ולכן הצעת החוק מדברת על זה שאני מכניס בתוך הקריטריונים הקיימים של מי ששירת בצבא, מי ששירת במילואים

יוסף טייב:  האם עכשיו להתחיל להגדיר כמה ימים הוא היה צריך לשרת במילואים ואם הוא שירת רק שבוע, האם הוא יכנס לתוך המסגרת הזאת של הקריטריון?     

שפרה שחר: אני מסכימה איתך לגבי חוק קבוע, אבל בחוק שאתם תעבירו עכשיו חייב להיות התייחסות למצב המיוחד

סימון דוידסון: חוץ מהמצב המיוחד יש לנו הזדמנות פה עכשיו באמת לתת הערכה גדולה למילואימניקים

סימון דוידסון:  כמה משרתים במדינת ישראל מילואימניקים, 1%?     

משה טור פז: 2%

סימון דוידסון: לאותם 2% לתת הערכה מעבר

סימון דוידסון:  חוץ מהתשלום לאוניברסיטאות לתת להם מלגה מיוחדת

שפרה שחר: שלא יצטרכו לעבוד

קריאה: לתמיד

סימון דוידסון: כן, לתמיד

יוסף טייב: השאלה אם אני צריך להגדיר את מספר הימים או כל מי ששירת במילואים ולא משנה?     

משה טור פז: ברור שיש הבדל בין יום לבין 90

משה טור פז:  יוסי, אני רוצה לומר על זה שלושה דברים

משה טור פז:  ראשית, בתור בן אדם שיושב פה בכנסת לא מ"חרבות ברזל", גם ראש שדולת המילואים וגם ראש שדולת הסטודנטים, הבעיות האלה לא התחילו בחרבו ברזל כמו שנאמר

משה טור פז:  נוצרה פה הזדמנות, סליחה על הביטוי, לדאוג סוף סוף לאותם 2% שנושאים על כתפיהם את מדינת ישראל בכלל

משה טור פז:       כמו שאמר כאן יו"ר אגודת הסטודנטים, נשמע אותו גם, בסך הכול מדובר על 70,000 אנשי מילואים שהם סטודנטים

משה טור פז:  זה המספר הרשמי, והם בערך 20% מכלל הסטודנטים בישראל

משה טור פז:  20% מכלל הסטודנטים בישראל שייכים לאותם 2% שנושאים על כתפיהם את המדינה

משה טור פז:  אנחנו חייבים להם הכול

משה טור פז:  כשאני אומר הכול זה הכול

משה טור פז:  אני בכלל הייתי רוצה, וזה אפרופו החוק שלכם, שכשחייל מילואים ייצא למילואים, הוא לא יפסיד, הוא ירוויח

משה טור פז:      כשאני חזרתי מתפקיד מ"פ בחומת מגן אחרי 35 יום, לא 90 כמו עכשיו, לא מצאתי את הידיים ואת הרגליים

משה טור פז:  הסתובבתי באוניברסיטה, הייתי זומבי כי רוב האנשים לא שירתו

משה טור פז:  זה היה ימים קשים גם כן

משה טור פז:  מי ששכח פה, האינתיפאדה השנייה, מי שבגיל המתאים ויודע, והסתובבתי באוניברסיטה והרגשתי שאני חייזר

משה טור פז:  אני חזרתי מלאבד לוחמים, אז זה היה בטול כרם

משה טור פז:  היום חוזר חייל מעזה או מכל שירות שהוא ואנחנו צריכים לתת להם הכול, לכן בעיניי כל המרבה הרי זה משובח

משה טור פז:  זה נאמר פה בחיילי המילואים האלה, וכל מה שניתן להם, אני כבר אומר, לא יספיק

משה טור פז:  הוא לא יכפה על אובדן הזמן, הוא לא יכפה על הפוסט טראומה, הוא לא יכפה על העובדה שהם מפסידים לימודים

משה טור פז:  אנחנו בסך הכול מצמצמים פערים

משה טור פז:  זה מה שאנחנו עושים בהצעות החוק האלה, מצמצמים פערים לטובת הסטודנטים

משה טור פז:  אנחנו לא נצליח

משה טור פז:  התמונות רק מתחילות לצאת עכשיו, וכשאתם קוראים ושומעים

משה טור פז:  ביום ה-56 באה אליי בדמעות סטודנטית במילואים, אמרה לי, אני שנה ב', נדמה לי במכללה למינהל

משה טור פז:  זה היה לפני חודש

משה טור פז:  אנחנו מתחילים היום ללמוד

משה טור פז:  מה תגיד לי? אני רוצה להמשיך לשרת איתך

משה טור פז:  אני לא יכולה כי כולם התחילו ואני נשארתי מאחור, לכן כל מה שנעשה זה לא מספיק ואנחנו צריכים לעשות יותר

יוסף טייב: יוסי, שאלה

יוסף טייב:  בשינוי הקריטריונים האם ות"ת הולך להוסיף כסף בתוך קרן הסיוע או שאנחנו נשארים עם אותה כמות כסף? למה אני שואל? כי אני מקבל טלפונים מחברי כנסת, ביניהם חברי כנסת ערבים ששואלים האם זה הולך לפגוע בשוויון

אלמוג כהן: איזה שוויון יש באקדמיה בין ערבים ליהודים? אין שוויון

אלמוג כהן:  אפליה מתקנת

קריאה: הערבים מקבלים העדפה מתקנת

קריאה:  הלוואי ומשרתי המילואים היו מתקרבים לגרד אותה

יוסף טייב: תודה רבה

יוסף טייב:  אני עושה את תפקידי נאמנה כיו"ר הוועדה, כמי שמנהל את החוק ומקדם אותו, לכן אני מעלה את כלל השאלות

יוסף טייב:  כלל התשובות, נקבל אותן ובסוף חברי הכנסת ייקחו את ההחלטות שלהם ויצביעו בעד או נגד

יוסף טייב:       יוסי, בבקשה

אורי סבג: לשאלה הראשונה, מסגרת התקציב לא משתנה

אורי סבג:  בתשפ"ג הקצנו כ-120 מיליון שקל לטובת הקרן

אורי סבג:  גם בתשפ"ד זה מה שיקרה למעט הצעד שנעשה בעקבות "חרבות ברזל", שזה תוספת של כ-30 מיליון לתשפ"ד ותשפ"ה לאותם משרתי מילואים שלא יזכו בקרן

יוסף טייב: מחולק לשנתיים

אורי סבג: 30 ו-30, כן, שנתיים, 60 מיליון שקל

אורי סבג:       לגבי השאלות הנוספות, אמות המידה העיקריות של הקרן הן אמות מידה סוציו-אקונומיות, ככה שכל סטודנט באשר הוא, ערבי, חרדי, יוצא אתיופיה, מילואימניק, בהינתן שהוא יימצא כזכאי מבחינה סוציו-אקונומית מבחינת התבחינים האחרים, אנחנו מדברים על שירות צבאי ושירות מילואים שמהווים אחוז מסוים בתוך אמות המידה

יוסף טייב: מה האחוז שהיום מהווה השירות הצבאי?     

אורי סבג: רק אני אדגיש שזה מדובר בשירות צבאי-אזרחי ואזרחי-לאומי, ככה שגם אם אנחנו מדברים על אוכלוסיות ייחודיות נוספות, הם אמורים לקחת בזה חלק או לפחות חלקם לוקחים בזה חלק

אורי סבג:  האחוז הוא 10 נקודות נכון לשירות צבאי, ואנחנו עכשיו בהצעה נרצה לפי אמות המידה שמוצעות שיהיה קריטריון שירות מילואים שעומד על עד 10 נקודות נוספות

אורי סבג:  יתר אמות המידה שקיימות זה בעצם קריטריונים פרופר סוציו-אקונומי

אורי סבג:  לצורך העניין, תבחין הכנסה לנפש מהווה 40%

אורי סבג:  זה המשקל העיקרי בתוך הקרן וזו המטרה בסוף של הקרן

אורי סבג:  זה מערך סיוע שבוחן לפי היבטים סוציו-אקונומיים

אורי סבג:      יש נקודות נוספות שעלו פה ועלו בדיונים קודמים, ומה שמל"ג העמידה מעבר לקרן הזאת בעקבות "חרבות ברזל", כ-500 מיליון שקל לטובת סיוע לאותם - - -     

מיכאל ביטון: למשל מלגת "ממדים ללימודים" אתם מנהלים, נכון?      

קריאה: משרד הביטחון

מיכאל ביטון: אותנו לא מעניין עכשיו איזה אגף במשרד יטפל באנשי המילואים, אז אנחנו לא רוצים שתתבצרו עכשיו בנהלי הקרן לחיילים משוחררים שגם אותם יש לשפר ולפתח, כי יש שם כמעט אפס גמישות ואין שם ועדת חריגים ועוד הרבה דברים שצריך לתקן

יוסף טייב: אתה צודק, מיכאל, ברמת המקרו

יוסף טייב:  ברמת הצעת החוק הנוכחית היא מדברת על קרן הסיוע פרופר

מיכאל ביטון: אנחנו יכולים לדרוש כוועדה שסיוע מסוים לא יבוצע דרך הקרן אלא ישירות דרך משרד הביטחון, למה? כי המשרד כבר מצא שיטות לתעדף לוחמים למשל, כמו מלגת "ממדים ללימודים" על פי חוק

סימון דוידסון: "ממדים ללימודים" זה רק לשכר

סימון דוידסון:  האם ה-120 מיליון זה רק בשכר?     

מיכאל ביטון: לא סיימתי את הפואנטה

מיכאל ביטון:  שאף אחד לא יציג לנו שבגלל אילוצים ונהלים של הקרן לחיילים משוחררים לא נוכל לתעדף אנשי מילואים או לבנות להם סל, ואם צריך שפעילות מסוימת לא תהיה בקרן אלא תעבור למקום אחר במשרד הביטחון - - -      

יוסף טייב: אתה מציע שות"ת יעביר את הכסף הזה ממשרד הביטחון?      

מיכאל ביטון: ולא לקרן

מיכאל ביטון:  אם הקרן לא יודעת לתעדף באופן מסיבי את אנשי המילואים - - -      

יוסף טייב: מל"ג, זו הצעת החוק, הם מבקשים לתעדף את אנשי המילואים ולתת 10 נקודות נוספות

מיכאל ביטון: אתה שאלת שאלות, שזה יכול לבוא על חשבון אחרים וזה מתחלק אחרת ואולי הנהלים לא מאפשרים תעדוף מסיבי אלא חלקי

מיכאל ביטון:  אתה רואה במקומות אחרים שבנינו חקיקה, שמתעדפים לוחם ואומרים, כל התואר, בלי להתנצל על זה שהוא קיבל את זה ולא אחרים, אז אנחנו לא צריכים להיכנס לצינור שהכניסו אותנו

מיכאל ביטון:  אנחנו צריכים להביא את הפתרון שאנחנו רוצים

מיכאל ביטון:  מה הצינור שזה יבוצע? זה יכול להיות הקרן, משרד הביטחון ישירות, תיקון חקיקת הקרן לחיילים משוחררים

מיכאל ביטון:  שלא יחילו עלינו כללים שמונעים מאיתנו לעשות את המעשה הנכון, זה מה שאני מנסה לומר

יוסף טייב: משרד החינוך, רוצה להתייחס לזה? מל"ג?      

אורי סבג: אני חושב שזה פשוט שני צירים נפרדים

אורי סבג:  הכלים שלנו שזה קרן הסיוע לסטודנטים, כמו שאמרתי, שבוחנים מבחינה סוציו-אקונומית, זה הכלי שקיים אצלנו כרגע

מיכאל ביטון: אתה בחור מאמין

מיכאל ביטון:  אני רוצה להגיד לך משהו

מיכאל ביטון:  אני גם אדם מסורתי, מאמין

מיכאל ביטון:  אני גיליתי משהו אחר, שחוקי הכנסת, לא הקדוש ברוך הוא עשה אותם

מיכאל ביטון:  לא אצבע אלוקים ירדה מן השמיים וכתבה את חוק הקרן לחיילים משוחררים

מיכאל ביטון:  אותה אצבע שכתבה חוק חיילים משוחררים שמגביל אותך, יכולה לשנות את החוק הזה ולעשות שם פרק שלם על חיילי מילואים ופרק שלם על לוחמים ולתעדף אותם במאות אחוזים

מיכאל ביטון:  זה נכון ולגיטימי

יוסף טייב: מיכאל, אתה יודע ממה שאני חושש? שחקיקה כזאת תבוטל על ידי בג"ץ

יוסף טייב:  יהיה לך חוסר שוויון

מיכאל ביטון: לא נכון

שרון ניר: זה שוויון בפני החוק

שרון ניר:  מי ששירת, מקבל

יוסף טייב: נחיה ונראה

תמי סלע: אולי כן להזכיר ואני מניחה שחבר הכנסת יודע כי הוא היה שם בוועדה, שחוק קליטת חיילים משוחררים תוקן ממש לאחרונה וגם המימון עלה ל-100%

קריאה: הוא 100% משכר לימוד אוניברסיטאי

תמי סלע: זה דבר שהוא משמעותי

קריאה: רוב הסטודנטים לומדים במכללות

קריאה:  זה שכר לימוד הרבה יותר גבוה

תמי סלע: זה מיועד לשכר לימוד וזה מיועד למלגה שהיא יכולה להיות גם להוצאות אחרות

תמי סלע:  כן חשוב לקחת בחשבון שיש מסלולים שהם נועדו באמת לסייע לחיילים משוחררים שהם גם עושים מילואים, מכל מיני אוכלוסיות, ויש מסלולים שהמטרה שלהם היא אחרת אבל רוצים לתת שם משקל גם לשיקול הזה, אבל יש שם עוד סיבות לסיוע הזה, לא רק שירות מילואים

תמי סלע:  יש גם מנגנונים שהם מיועדים לתקופה עם נסיבות חריגות, ויש מנגנונים שהם מנגנוני קבע שנועדו לתקופה רגילה, אז לקחת את זה פשוט בחשבון

תמי סלע:  לא הכול לאותה מטרה

יוסף טייב: חבר הכנסת רון כץ, בבקשה

רון כץ: תודה רבה אדוני

רון כץ:  בראשית דבריי אני רוצה להתייחס לפרסום שקיבלו הבוקר

רון כץ:  עמית סגל דיווח שהפקולטה למדעי המחשב באוניברסיטת תל אביב ביקשה מהסטודנטים שלא להגיע עם הדיסקיות למען שחרור החטופים

רון כץ:  אני רוצה לומר מפה באופן חד משמעי

יוסף טייב: חבל שלא היית בדיון פה בבוקר

יוסף טייב:  היה פה דיון סוער בנושא

רון כץ: כל אחד מאיתנו צריך לחשוב כל בוקר מה הוא עשה בשביל לעזור ולהשיב את החטופים

רון כץ:  אסור לאף מוסד במדינת ישראל, לא משנה אם זה אוניברסיטה, כל מקום במדינת ישראל לאסור את זה

יוסף טייב: אני חושב שההתנהלות של חלק מהאוניברסיטאות והמכללות בארץ כלפי מסיתים לטרור, כלפי חיילים במילואים, לבוא ולתהות על זה שחייל במילואים שמגיע פרונטלי לאוניברסיטה עם הנשק שלו זה פוגע באוניברסיטה, זה משהו הזוי

אלמוג כהן: אדוני היושב-ראש, אני ברשותך מתפרץ

אלמוג כהן:  זה אותו מוסד אקדמי ששלחתי לך מכתב עליו, על אותו פרופ' שביקש להפלות - - -      

דבורה מרגוליס: זה פשוט לא נכון

דבורה מרגוליס:  לא היה ולא נברא

אלמוג כהן: הוא אמר שהוא יארח את המחבלים שברחו מהכלא? זה נכון או לא נכון? הוא אמר: "אני הייתי מארח אותם בביתי"?      

דבורה מרגוליס: ממש לא

יוסף טייב: חבר הכנסת אלמוג כהן, תודה רבה

רון כץ: אם כבר התפרצת לדבריי אז אני רוצה לשאול, מה לא נכון?     

דבורה מרגוליס: דבורה מרגוליס, ועד ראשי האוניברסיטאות

דבורה מרגוליס:  ממש לא תכננתי לדבר כאן, רק לראות - - -     

יוסף טייב: זה גם לא הנושא

רון כץ: זה לא הנושא אבל אני רק רוצה להבין מה לא נכון

דבורה מרגוליס: התלונה של חבר הכנסת אלמוג כהן - - -      

רון כץ: לא, עם הדסקיות אני רוצה לדעת מה לא נכון

דבורה מרגוליס: קודם כל זה לא האוניברסיטה, לא המוסד, לא הפקולטה

רון כץ: החוג למדעי המחשב, זה מה שאמרתי

דבורה מרגוליס: פרופ' ספציפי - - -     

רון כץ: אוקיי

רון כץ:  נזפתם בו?     

דבורה מרגוליס: האוניברסיטה מולו על הדבר הזה

רון כץ: נזפתם בו?     

דבורה מרגוליס: אני לא יודעת - - -      

רון כץ: את לא יודעת, אז אל תתפרצי סתם

רון כץ:  מה שצריך לעשות זה לקרוא לאותו פרופ' נכבד, לנזוף בו ולומר לו דבר מאוד פשוט, יהיה שימוע על הדבר הזה

רון כץ:  לא יכול להיות שמישהו במדינת ישראל יגיד, אל תענוד שרשרת של חטופים

רון כץ:  מה זה הדבר הזה? אתם פה בשביל להגיד רק שהם טובים? זה לא הנושא וזה לא מה שדיברתי

רון כץ:  אני שמח שיושב-ראש הסטודנטים, אלחנן, נמצא איתנו פה

רון כץ:  אלחנן, אתה צריך לטפל בדברים האלה

רון כץ:  לא יכול להיות שקורה דבר כזה במדינת ישראל, ואנחנו פה נהיה השכפ"ץ שלך לדברים האלה, וזה לא הנושא

רון כץ:      אני רוצה לדבר על נושא נוסף שקשור לחוק הזה

רון כץ:  בחוק הזה ובכל הסדר שאנחנו עושים לגבי החיילים אנחנו לא מתייחסים לפצועים

רון כץ:  לפצועים צריך להיות מעמד מיוחד

רון כץ:  השיקום שלהם הוא יותר ארוך, ההשתלבות שלהם בחזרה היא ארוכה יותר, ואני מדבר פה אחרי שדיברתי עם רע"ן פצועים ונפגעים של צה"ל שאומרת לי, יש חיילים פצועים שלא מוכנים לעבור למשרד הביטחון בשביל לא לאבד את התנאים שלהם כמילואימניקים

רון כץ:  הם לא מוכנים לקבל טיפול רפואי כי הם מפחדים לאבד את התנאים שלהם כמילואימניקים

רון כץ:  לא יכול להיות שאנחנו נעביר חקיקה שלא מדברת ספציפית על פצועים ואיך אנחנו עוזרים להם לחזור ללימודים, איך אנחנו עוזרים להם להתאקלם בחזרה

רון כץ:  אני אומר לך, יו"ר הוועדה, ואני יודע שאתה גם רגיש לנושא, זה קונצנזוס פה בשולחן הזה

רון כץ:  לא יעבור כלום עד שהפצועים לא יקבלו את ההכרה שלהם

רון כץ:  אני גם אומר לך שפניתי אתמול לשר הבריאות שעזר בגיוס של הרפורמה הקודמת

רון כץ:  שר הבריאות הבטיח לי אישית שהוא מטפל בנושא של הפצועים, ואני רוצה שזה גם יגיע מהכנסת

רון כץ:  לא נקדם פה כלום עד שלא נדע שהם מטופלים

רון כץ:  תודה רבה

יוסף טייב: צריך להגיד, מיכאל, בחוק שלנו אין התייחסות לפצועים וזה משהו שצריך

מיכאל ביטון: נכניס, פצועי צה"ל

מיכאל ביטון:  מה הבעיה?     

יוסף טייב: בהחלט נקודה חשובה

מיכאל ביטון: נכניס פצועי צה"ל מ"חרבות ברזל"

יוסף טייב: אלחנן, יו"ר אגודת הסטודנטים

אלחנן פלהיימר: קודם כל תודה לך שוב, יושב-ראש הוועדה על הדיון החשוב

אלחנן פלהיימר:  אני רק אגיב לחברי, חבר הכנסת רון כץ

אלחנן פלהיימר:  כמובן שגינינו את הדבר הזה

אלחנן פלהיימר:  לא הגיוני שראש פקולטה במוסד אקדמי במדינת ישראל יגיד שיש בעיה ללכת עם דיסקיות של החטופים

אלחנן פלהיימר:  זה פשוט בלתי נתפס וזה ראוי לכל גינוי

אלחנן פלהיימר:  אנחנו כבר גינינו וכמובן שגם המוסד האקדמי צריך לגנות את זה, אבל נגענו בזה בדיון הקודם

רון כץ: אני מפריע לך לרגע כי מה שנעשה פה זה כאילו מקטין את האירוע, זה אפילו לא הפקולטה, זה רק הפרופ'

אלחנן פלהיימר: זה ראש הפקולטה

רון כץ: מבחינתי הפרופ' זה האוניברסיטה, כמו שמבחינתי חבר כנסת זה הכנסת ושר זה הממשלה, אז הפרופ' זה האוניברסיטה

רון כץ:  סליחה אלחנן, אני מתנצל

אלחנן פלהיימר: כמו שאמרתי, קודם כל אני רוצה להתחבר לדברים שאמר חבר הכנסת קינלי טור פז שבאמת הוא גם ראש השדולה למען הסטודנטים

אלחנן פלהיימר:  אני חושב שיש פה הזדמנות לתקן עוול היסטורי בכלל בהיבט של הקרן

אלחנן פלהיימר:  יש 35,000 סטודנטים הנדסאים במדינת ישראל שהרבה מהם משרתים במילואים, לצערנו בתיקון הנוכחי ובכלל גם בתיקון של הצעת החוק השנייה שאתם רוצים לאחד ולחבר, הם לא כלולים לא בהיבט של המלגות שמגיעות להם ולא בהיבט של הזכויות

אלחנן פלהיימר:       אני רוצה להגיד פה בפה מלא, סטודנט הנדסאי הוא סטודנט לכל דבר

אלחנן פלהיימר:  יש פה לקונה בחוק שפוגעת בסטודנטים ההנדסאים פעם אחרי פעם

אלחנן פלהיימר:  אני רוצה לתת עוד דוגמה

אלחנן פלהיימר:  יצאנו אנחנו בהטבה שמסייעת, במלגת לימודים לכל הסטודנטים שלומדים במכללת ספיר ובמכללת תל חי

אלחנן פלהיימר:  במכללת תל חי יש סטודנטים הנדסאים שלא זכאים לסבסוד הזה של שכר הלימוד, ופעם אחרי פעם סטודנטים הנדסאים הם סטודנטים סוג ד' שלא זכאים להטבות והם כמו יתר הסטודנטים במדינת ישראל

אלחנן פלהיימר:  הם פשוט לא תחת המועצה להשכלה גבוהה ולכן פעם אחרי פעם הם מופלים ולא זכאים לקבל חלק מההטבות

אלחנן פלהיימר:  זה קריטי להכניס את זה גם בהצעת החוק הזו וגם בהצעת החוק שמקדם יחד איתך חבר הכנסת מיכאל ביטון

אלחנן פלהיימר:  זה משמעותי מאוד

אלחנן פלהיימר:      בהיבט של התקצוב ובכלל בכל הנושא של משרתי המילואים

אלחנן פלהיימר:  כמו שאמרנו פה, יש היום במדינת ישראל כ-350,000 סטודנטים, מתוכם 70,000 סטודנטים שמשרתים במילואים החל מאירועי ה-7 באוקטובר, שהם בכלל גם מהווים 20%–25% מסך מערך המילואים של מדינת ישראל החל מאירועי ה-7 באוקטובר

אלחנן פלהיימר:  יש כאוס באקדמיה בהיבט של הזכויות האקדמיות ובזה אנחנו מטפלים ועובדים בזה 24/7

אלחנן פלהיימר:  גם בהיבט הכלכלי

אלחנן פלהיימר:  דין סטודנט א' הוא לא כדין סטודנט ד', זה עובדה, לא בהיבט של הזכויות האקדמיות ולא בהיבט של הזכויות הכלכליות

רון כץ: צריך להגיד שאלחנן צודק, זה עובדה

תמי סלע: אני רק אעיר שחוק זכויות הסטודנט חל גם על ההנדסאים

תמי סלע:  נכון שיש שם הסדר טיפה שונה

אלחנן פלהיימר: בקרן הם לא זכאים שווה בשווה

תמי סלע: חוק המל"ג לא

תמי סלע:  חוק זכויות הסטודנט חל

אלחנן פלהיימר: אני מדבר עכשיו על הקרן

תמי סלע: אתה אמרת לגבי ההסדר שחברי הכנסת הציעו בהצעת החוק הפרטית, זה תיקון לחוק זכויות הסטודנט שהוא כן חל גם על - - -     

אלחנן פלהיימר: התייחסתי למלגה ולזה שבאופן רחב צריכים להסתכל על הסטודנטים ההנדסאים בכל החלטה שמתקבלת, כי פעם אחרי פעם הם מופלים

אלחנן פלהיימר:  זה מה שקורה דה פקטו

אלחנן פלהיימר:       בהיבט של הזכויות ושל המלגות, כמו שאמרו פה, צריכה להיות פה בעצם מלגת סיוע, מלגת עבודה לסטודנטים שמשרתים במילואים, כי מה שהולך לקרות זה ככה, סטודנטים שעכשיו משרתים במילואים ככל הנראה יצטרכו להשלים את הלימודים שלהם במהלך סמסטר קיץ, שזה תקופה שסתם ככה הם עובדים בה וחוסכים כספים לשנה הבאה, והשנה הם לא יוכלו לעבוד כי הם יצטרכו להשלים את החומר הלימודי שלהם, לכן בלי קשר לזה שזה ראוי וחשוב, צריך גם להתייחס ולהביא את זה לידי ביטוי בתקציב המדינה

אלחנן פלהיימר:  תקציב המדינה לשנת 2024 חייב לבוא לידי ביטוי, סיוע לסטודנטים שמשרתים במילואים

אלחנן פלהיימר:  לצערנו הרב בתקציב 2023, תקציב מערכת ההשכלה הגבוהה קוצץ בקרוב ל-400 מיליון שקלים

אלחנן פלהיימר:  אסור לנו שזה יקרה בתקציב של שנת 2024

אלחנן פלהיימר:      התיקון, חשוב להדגיש כי עסקתם בזה גם עכשיו

אלחנן פלהיימר:  התיקון עכשיו שיש לחוק, שמסדיר זכויות לסטודנטים שהיו בצבא ושמשרתים במילואים נובע מזה שהייתה חוות דעת של משרד המשפטים שבעצם הסירה את אותן הטבות לסטודנטים שמשרתים במילואים ושהיו בצה"ל ולכן עכשיו זה בא בחקיקה

אלחנן פלהיימר:  בעבר זה היה

אלחנן פלהיימר:  הגיעה חוות דעת של משרד המשפטים שבאה ואמרה שיש פה אפליה

יוסף טייב: עד איזה שנה זה היה?     

אלחנן פלהיימר: בשנה שעברה התקבלה חוות הדעת ממשרד המשפטים שבאה ואמרה, סליחה, אתם לא יכולים יותר להכניס תקנה מועדפת לסטודנטים שמשרתים במילואים ושהיו בצה"ל, ולתת להם יתרון על פני סטודנטים שלא שירתו את מדינת ישראל

אלחנן פלהיימר:  דרשו מאיתנו להסיר בעצם את ההטבות לסטודנטים שמשרתים בצבא ולכן עכשיו אנחנו מביאים את זה בכלל בצורה של חקיקה, אז חשוב גם להתייחס כי אמרתם, לא בטוח יגעו בזה, כן יגעו

אלחנן פלהיימר:  יש חוות דעת של משרד המשפטים ולכן בכלל מלכתחילה מגיעה הצעת החוק הזו, כי בעצם דרשו מאיתנו להסיר את הקריטריון הזה בתוך מלגת קרן הסיוע, לימים מיל-go

יוסף טייב: במידה ואנחנו מעבירים את הצעת החוק הזו, כמובן עם תוספות שאנחנו נרצה, מה אחוזי הפגיעה של שאר האוכלוסיות במידה והקרן נשאר כמו שהוא ללא תוספת תקציבית? האם ישנו מישהו מהפריפריה שירצה לקבל סיוע ולא יקבל את אותו סיוע בעקבות כך?      

אורי סבג: אגב, שאלת פריפריה

אורי סבג:  יש קריטריון של אשכול חברתי-כלכלי שאנחנו בוחנים את ההיבט הפריפריאלי

יוסף טייב: האם אני צרך לעשת עבודה מול האוצר להוסיף כסף בקרן הסיוע כדי שאנשים אחרים לא יפגעו?     

אלחנן פלהיימר: יו"ר הוועדה, הקרן לא גדלה

יוסף טייב: אני שאלתי את יוסי

יוסף טייב:  אני יודע מה תגיד

יוסף טייב:  אתה תגיד, תביא כסף

אלחנן פלהיימר: כי הקרן לא גדלה במשך למעלה מחמש שנים

אלחנן פלהיימר:  הקרן קפואה על 120 מיליון שקלים, כשכל שנה כמות הסטודנטים שמגישים בקשה לקרן הולכת וגדלה, וכמות הסטודנטים שהם בעלי מעמד סוציו-אקונומי נמוך הולכת וגדלה, וכל שנה עובדתית יש רק 15,000 סטודנטים שמקבלים כשיש עשרות אלפי בקשות, כשיש עוד סטודנטים שזכאים

אלחנן פלהיימר:  פשוט אין מספיק כסף בקרן

אלחנן פלהיימר:  גם בתקציב לשנת 2023 דרשנו הגדלה של קרן הסיוע וזה לא קרה

אלחנן פלהיימר:  כל שנה יש עשרות אלפי סטודנטים שזכאים ולא מקבלים

אלחנן פלהיימר:  אין כסף בקופה

יוסף טייב: תודה רבה

יוסף טייב:  יוסי

אורי סבג: אלחנן מדייק בדבריו

אורי סבג:  הקרן היא באמת עומדת על כ-120 מיליון שקל בשנים האחרונות, למעט הקורונה אד הוק שחל גידול פי שניים בעצם בתקציב הקרן שגדל לכ-240–250 מיליון שקל בשנת הקורונה, לא נעשו גידולים משמעותיים בתקציב הקרן בשנים האחרונות

אורי סבג:  בסוף הבחינה היא בחינה יחסית למצב הסוציו-אקונומי של המגישים

אורי סבג:  ככל ותקציב הקרן יגדל, נוכל להכליל יותר אוכלוסיות

אורי סבג:  זה חד משמעית

יוסף טייב: הווה אומר שהעברת החוק כפי שהיא עכשיו, ללא הגדלת הקרן אנחנו חוטאים למטרת הקרן

יוסף טייב:  הרי מטרת הקרן היא בין השאר להכניס אוכלוסיות שלא היו יכולים להיכנס להשכלה הגבוהה, ובעקבות הסיוע של הקרן הם יכנסו, ולא משנה אם הם חרדים, ערבים או פריפריה

אלחנן פלהיימר: לא, אתה משאיר את המצב הנתון כפי שהיה עד היום

יוסף טייב: בסדר, אבל אתה לא מוסיף כסף

אלחנן פלהיימר: נכון, צריך להוסיף כסף

אורי סבג: אנחנו לא מוסיפים כסף

אורי סבג:  התשובה היא לגמרי נכונה

שרון ניר: אדוני, צריך להסתכל על זה לדעתי בדיוק כמו שאנחנו מסתכלים היום על שוק הדיור

שרון ניר:  שוק הדיור הוא שוק דיור המיועד לכולם, אבל החליטו ובצדק שכרגע אלה שמשרתים במילואים, 10%, אני חשבתי שצריך יותר, יהיו משוריינים לאלה שעושים יותר

שרון ניר:  אני לא רואה בזה בעיה

שרון ניר:  גם כאן יש לך קרן שהיא מגודרת ומוגדרת ואתה מחליט שאתה מתעדף פה

שרון ניר:  אלה שנתנו יותר מקבלים יותר

יוסף טייב: זה שצריך לתעדף, יש קונצנזוס רחב סביב השולחן ולדעתי סביב הבית הזה שצריך לתעדף

יוסף טייב:  על זה אין ויכוח

יוסף טייב:  השאלה שלי האם אנחנו לא חוטאים במטרות הקרן

יוסף טייב:  הקרן הסיוע הוקם בין השאר כדי לתת אופציה לאנשי הפריפריה, דור ראשון לאקדמיה להיכנס לדבר הזה

שרון ניר: לא בטוח שזה שתי אוכלוסיות שמתנגשות אחת בשנייה

שרון ניר:  יכול להיות שזה בדיוק אותן האוכלוסיות, גם אלה שבפריפריה וגם אלה שעושים מילואים

שרון ניר:  משרתי המילואים גם מגיעים מהפריפריה

שרון ניר:  אני מגיעה מהצבא

שרון ניר:  מהצבא מגיעים כל חלקי העם, פריפריה ומרכז

שרון ניר:  זה עיר וכפר וכולם

שרון ניר:       יש פה התלכדות של שני אינטרסים

שרון ניר:  אינטרס אחד זה לעודד השכלה גבוהה באמת לציבורים מסוימים, ואינטרס שני זה לעודד את אלה ששירתו בצבא

שרון ניר:  אני לא רואה פה סתירה

שרון ניר:  להיפך, אני רואה פה בעצם התלכדות של שני אינטרסים ולכן הצעת החוק הזו היא לא עומדת מנגד, אלא היא מתלכדת למטרה ברוכה, לכן אני לא חושבת שצריך להיזהר מלהוסיף עוד איזה שהם תנאים להצעה הזו

שרון ניר:  נהפוך הוא, לאמץ את זה

שרון ניר:  זה בעייני updating למצב השעה

סימון דוידסון: שרון, תביני מה הבעיה

סימון דוידסון:  אם בשנת 2022 בתקציב, זה לא שלא העלו את תקציב ההשכלה הגבוהה

סימון דוידסון:  מספר הסטודנטים גדל והתקציב נשאר אותו דבר, זאת אומרת פגעו תקציבית

סימון דוידסון:  ב-2023 הורידו 400 מיליון שקל

סימון דוידסון:  בסוף זה עניין כספי, כי אם יש לך רק 120 מיליון שקל למלגות ואנחנו רוצים לעודד את הפריפריה ואת החלשים, פה מדובר על הגדלה של התקציב כדי שיפגע במילואימניקים, זאת אומרת יש פה עניין תקציבי

סימון דוידסון:  אנחנו צריכים לדרוש שבתקציב הבא תהיה הגדלה של הקרן

סימון דוידסון:  איך תהיה הגדלה של הקרן? אם יגדל תקציב ההשכלה הגבוהה, אחרת לא יישאר כסף לקרן

סימון דוידסון:  זה עניין תקציבי בסוף

מיכאל ביטון: או לעזוב את מסלול הקרן, לחוקק את החוק הזה כדי שיהיה להם את הזכות לתעדף בעתיד מילואימניקים, אבל רוב הכסף שנביא למילואימניקים באקדמיה במלחמה, נביא אותו במסלול ישיר כמו "ממדים ללימודים"

יוסף טייב: ותשלוף אותם מקרן הסיוע?      

מיכאל ביטון: לא

מיכאל ביטון:  במשרד הביטחון יודעים לתת לסטודנטים מלגות לא דרך הקרן

סימון דוידסון: הכסף ממשרד הביטחון?     

מיכאל ביטון: נשים אותו במשרד הביטחון, נתקצב את הכסף הזה של הסיוע

מיכאל ביטון:  אגב, גם אמרו לנו שיש 9 מיליארד

שרון ניר: אני חושבת, אדוני, וסליחה שאני לוקחת את רשות הדיבור, שההצעה הזו מציגה מצפן של הוועדה ושלך, אדוני

שרון ניר:  אני חושבת שאנחנו חייבים להתייחס לצו השעה

שרון ניר:  אני חושבת שיש לנו מחויבות אדירה כלפי אותם אנשי מילואים שיחזרו משם אחרי 86, 100, מתי שיחזרו, שיחזרו בשלום, אמן, יידעו שאנחנו פה עבדנו בשבילם בכל הוועדות, חובק ועדות, ועדת חוץ וביטחון וועדת חינוך, כל הוועדות שמו אותם על ראש שמחתם בהקשר הזה והבינו שצריך לתעדף אותם בשיטה מאוד ברורה של מי שנותן יותר, מקבל יותר

שרון ניר:  הם צריכים לדעת כשהם חוזרים שאנחנו עבדנו בשבילם, לכן אני מאוד מתחברת גם להצעת החוק, כמובן אני חתומה עליה, שהציע חברי מיכאל ביטון וטייב

שרון ניר:  הצעת החוק הזו היא הצעת חוק שבעצם מסתכלת באופן רחב על כל הצרכים שיש באקדמיה לאותם אנשי מילואים שנמצאים

סימון דוידסון: חבר'ה, בואו נהיה רגע אמיתיים

סימון דוידסון:  סוף יש פה עניין כספי

סימון דוידסון:  כולם מדברים ומספרים

סימון דוידסון:  מיכאל, דיברו על 9 מיליארד שקל לתוכנית המילואימניקים, רק לא יודעים מאיפה הם מביאים את זה

סימון דוידסון:  לא אמרו על מקור תקציבי

סימון דוידסון:  זה הכול דיבורים באוויר

סימון דוידסון:  חבר'ה, בסוף הולך לעבור תקציב שנה הבאה

סימון דוידסון:  אלמוג, אני שמח שאתה נמצא פה, וצריך לשים את הדברים על השולחן

סימון דוידסון:  אם לא יקצצו בהרבה מאוד משרדים ויבטלו משרדים ויביאו כסף חדש, לא יהיה כסף לדברים האלו

סימון דוידסון:  אין כסף לכולם

סימון דוידסון:  זה שראש הממשלה אמר, יש כסף לכולם, זה סתם איזה אמירה

סימון דוידסון:  אין כסף לכולם

יוסף טייב: מצד שני ביטול אותם משרדים זה לא מה שיביא את ה-9 מיליארד

יוסף טייב:  גם את זה אנחנו יודעים

סימון דוידסון: זה מיליארד שקל

מיכאל ביטון: אם הם מביאים 9 מיליארד למילואימניקים, אני רגוע

יוסף טייב: גם אני

מיכאל ביטון: אני רק מחפש את הסעיף התקציבי עדיין

סימון דוידסון: יפה, לכן כשאתם מעלים את החוק הזה ואתם מדברים על כל הדברים למילואימניקים, אין אחד במשכן שיגיד שזה לא חשוב

סימון דוידסון:  תביאו את משרד האוצר שיישב פה ואני רוצה שתסתכל לו בעיניים והוא יגיד לנו, כן יש כסף לזה

סימון דוידסון:  בוא נשמע מהם

סימון דוידסון:  בסוף זה עניין של כסף

אלמוג כהן: זה בסוף עניין של תעדוף

יוסף טייב: בהחלט

סימון דוידסון: אז אתה מסכים איתי

אלמוג כהן: אף אחד לא חלק עליך

סימון דוידסון: צריך להוריד במשהו ולהעלות לזה

אלמוג כהן: נכון

סימון דוידסון: אבל לא עושים את זה

אלמוג כהן: המשרדים האלה היו כל כך מיותרים שאתם לא ביטלתם אותם

סימון דוידסון: אני ישבתי בוועדת כספים שבועיים עכשיו

סימון דוידסון:  אתה יודע כמה מיליארדים עברו לי מעל הראש?      

אלמוג כהן: סימון, אם אתם הייתם מבטלים את המשרדים הללו היה לנו הרבה יותר קל

אלמוג כהן:  היינו צריכים להקים אותם מחדש

סימון דוידסון: המשרדים האלה, חלקם לא היו בכלל

סימון דוידסון:  פיצלו משרדים

יוסף טייב: לא לנהל עכשיו דיון על משרדים מיותרים או לא מיותרים

יוסף טייב:       בבקשה, תמי

תמי סלע: שתי שאלות לגבי הנוסח של הצעת החוק וההתנהלות של הקרן עם החלוקה של המענקים

תמי סלע:  ראשית, כמו שאני מפרשת את הנוסח כרגע גם של הסעיף עצמו וגם אחרי שייכנס התיקון, הוא מחייב שבאמות המידה יהיה תיעדוף למטרות האלה בנוסף לאמות מידה אחרות שיכולות להיות שם

תמי סלע:  זה לא אומר שאלה אמות המידה היחידות, אבל בעניינים האלה חייב להיכנס תיעדוף, נכון?     

סימון דוידסון: נכון

תמי סלע: זה דבר אחד

יוסף טייב: אני רק רוצה לחדד

יוסף טייב:  הווה אומר שהצעת החוק בנוסח הקיים הוא מחייב להכניס את הקריטריון הזה או מאפשר?     

תמי סלע: מחייב

תמי סלע:  באמות המידה לא אומר מה המשקל שלו אבל הוא חייב להיות בין השיקולים, בין הקריטריונים בתוך הנוהל של חלוקת המענקים

תמי סלע:       השאלה השנייה זה האם כן יש איזושהי התחשבות כיוון שבאמת יש כל מיני דרכי סיוע גם לסטודנטים שהם משרתים במילואים או ששירתו בשירות צבאי

תמי סלע:  האם יש כן איזושהי התחשבות אם מישהו שמבקש קיבל ממקור אחר, כדי שכן אם יש נגיד מוסד שהיום נותן או לא נותן בכלל, או נותן מלגות מאוד קטנות לעומת מוסד אחר שנותן סכומים גדולים, אז לפחות יהיה לו את האפשרות לקבל מהקרן והוא לא צריך להצהיר אם הוא קיבל או לא קיבל

תמי סלע:  לא לוקחים בחשבון בכלל?     

אורי סבג: אין מניעה לקבלת מלגות אחרות מגופים אחרים

תמי סלע: כלומר, מישהו שקיבל 100% שכר לימוד או קיבל 6,000 שקל ממוסד, יראו אותו דבר כמו מישהו שקיבל אפס לעניין קרן הסיוע

אורי סבג: כן

תמי סלע: שזה חבל

תמי סלע:  זה היה יכול להיות משהו שכן לוקחים בחשבון כדי שיהיה שימוש יעיל במשאבים שיגיעו למי שבאמת צריך בצורה יותר שוויונית

אורי סבג: את צודקת

אורי סבג:  העניין הוא שבאמת יש קושי מבחינת פיקוח ובקרה

אורי סבג:  יש היום מערכי מלגות כל כך רבים

אורי סבג:  היכולת שלנו להגיד אם הוא קיבל מגוף כזה או מגוף אחר, אם ממוסד אחר או ממוסד כזה היא מוגבלת ולכן אנחנו לא מכילים את ההגבלה הזאת

תמי סלע: פה באמת רציתי לשאול, זה למשרד החינוך על חוק שקיים

תמי סלע:  אני לא יודעת עד כמה הוא מקוים לגבי חוק מרשם מלגות

תמי סלע:  זה משהו שכבר בעבר עלה פה על השולחן

דבורה מרגוליס: אני עומדת בראש קרן מלגות

דבורה מרגוליס:  אנחנו מסרבים לתת מידע, מי מקבל אצלנו מלגה ומי לא, כי אנחנו נותנים מלגות לאלה שלא לומדים בשכר לימוד אקדמי, ובלי התוספת שלנו הם בחיים לא יוכלו ללמוד, אז ההגבלות האלה שמגבילות את קרנות המלגות לתת רק לזה - - -     

תמי סלע: לא אמרתי הגבלות, אבל כן לקחת בחשבון כי יש הבדל בין מישהו שמקבל שכר לימוד מלא ועוד אולי מלגה של 6,000 שקל למישהו שמשום מה מסיבות כאלה ואחרות לא נופל בקריטריונים ומקבל כלום, וגם הוא משרת במילואים ויכול להיות שזה יכול מאוד לשפר את מצבו

תמי סלע:  יש היום חוק שאמור ליצור מרשם כזה של כל הגורמים שנותנים מלגות, גם אלה שהם פרטיים ומקבלים הטבות מס, בוודאי אלה שהם ציבוריים כדי לתת איזושהי תמונה יותר רחבה בחלוקת מלגות

תמי סלע:  זה אמור להיות תחת משרד החינוך

תמי סלע:  אני לא יודעת אם זה קיים

תמי סלע:  זה היה יכול אולי לסייע גם בעניין הזה

ערן יעקב הוליץ: נכון להיום לא מנוהל מאגר מלגות מעודכן לפי חוק מרשם מלגות

ערן יעקב הוליץ:  כמו שיוסי אומר, יש כמה קשיים לעקוב אחרי זה

ערן יעקב הוליץ:  זה חוק די ישן ונכתב בעולם קצת שונה

ערן יעקב הוליץ:  היום מכל מיני סיבות יש קשיים לנהל את המרשם הזה, אז מאגר מעודכן לא קיים כיום

יוסף טייב: אוקיי

יוסף טייב:      חבר הכנסת אלמוג כהן, בבקשה

אלמוג כהן: תודה, אדוני היושב-ראש על זכות הדיבור

אלמוג כהן:  ראשית, בנושא המכתב ששלחתי לך זה מתחבר לנושא הדיון

יוסף טייב: לנושא הדיון של הבוקר

אלמוג כהן: של הבוקר

אלמוג כהן:  אני עדיין רוצה להציף את זה בנוגע לאותו פרופ' אמל ג'מאל מאוניברסיטת תל אביב שסטודנטים טענו שהוא הפלה אותם

אלמוג כהן:  הוא גם בעבר אמר, ואני מצטט: "אם האסירים הנמלטים", עיין ערך זכריה זביידי ועוד מחבלים עם דם על הידיים, "יבואו אליי הביתה ויבקשו אוכל או ביגוד, אני אישית אעזור להם מנקודת מבט אנושית", כמובן, "ומוכן לשאת בעונש על כך"

אלמוג כהן:  האם הוא קיבל עונש על כך? הוא נשא עונש על כך?      

דבורה מרגוליס: אני לא מכירה את ההתבטאות שאתה מקריא

דבורה מרגוליס:  אין לי מושג

דבורה מרגוליס:  אני יודעת שלגבי האירוע האחרון יצאה הבהרה של האוניברסיטה

דבורה מרגוליס:  הייתה התכתבות של נשיא אוניברסיטת תל אביב עם שר החינוך, עם עוד חברי כנסת שפנו

דבורה מרגוליס:  הבנתי שלא פנית

דבורה מרגוליס:  גם העברתי לחבר הכנסת טייב התייחסות כי הבנתי שזה יעלה כאן

דבורה מרגוליס:  אני תיכף אחפש ואקריא

דבורה מרגוליס:  גם יש לי תשובה לגבי הפרופ' למדעי המחשב שהוציא מכתב התנצלות

דבורה מרגוליס:  אני יכולה להקריא

אלמוג כהן: מרגש, מרטיט

אלמוג כהן:  אני רק שאלתי לגבי אמל ג'מאל

אלמוג כהן:  הוא ביקש שיענישו אותו

אלמוג כהן:  הענשתם אותו?     

דבורה מרגוליס: אני לא מכירה את ההתבטאות

אלמוג כהן: אני אשמח, אדוני היושב-ראש, לקבל תשובה

אלמוג כהן:  האקדמיה במדינת ישראל היא מורכבת

אלמוג כהן:  אף אחד לא חולק על העובדה הזאת, אבל אם אתם לא יודעים לבוא ולדרוש מאנשים שהם מביעים פה, אני מקריא שוב פעם, "אם האסירים הנמלטים", מדובר באסירים, מחבלים עם דם על הידיים, לא אסירי הוצל"פ

דבורה מרגוליס: ממתי ההתבטאות הזאת? איפה היא פורסמה?      

אלמוג כהן: אני אביא לך תאריך מדויק, אבל זה ציטוט

מיכאל ביטון: אני גם הייתי רוצה לדעת מעבר להתנצלויות ונזיפות, האם מוצה איתו הדין המשמעתי או ענישה או כל סנקציה?     

יוסף טייב: מיכאל, אני רק אגיד למען הסדר הטוב

יוסף טייב:  חברי כנסת, זכותם לבוא ולדבר על איזה נושא שהם רוצים בזכות הדיבור שלהם

יוסף טייב:  נושא הוועדה הוא על החקיקה ועל הנושא הזה

יוסף טייב:  חבר הכנסת אלמוג מצא לנכון להעלות את הנושא הזה ולכן אני מאפשר

יוסף טייב:      דבורה, אם אפשר לענות בקצרה כדי לא לסתות לגמרי מנושא הדיון

יוסף טייב:  אמרתי לך, אלמוג, במידת הצורך נכנס על זה דיון

יוסף טייב:  אם יש לך תשובה שיכולה לספק את חבר הכנסת אלמוג, בבקשה

דבורה מרגוליס: יש כמה עניינים שעלו על פרופ' ג'מאל

דבורה מרגוליס:  תשובה נמצאת במכתב תגובה שהעביר נשיא אוניברסיטת תל אביב

דבורה מרגוליס:  אני מקווה שזה מספיק

אלמוג כהן: עזבי, אני שואל על ההתבטאות הזאת לגבי האסירים הנמלטים

דבורה מרגוליס: אני מקריאה על העניין האחרון

דבורה מרגוליס:  " - - - דרוזי ששירת שנים רבות בצבא, פועל ללא לאות לסייע להקלות והתאמות לסטודנטים שגויסו למילואים, וזאת בהתאם למתווה ההקלות"

דבורה מרגוליס:  פרופ' ג'מאל היה בין אלה שגיבשו את המתווה

דבורה מרגוליס:  אין לי מושג מה אתה מקריא ומאיפה אתה מקריא

דבורה מרגוליס:  אין לי מושג איך זה קשור

דבורה מרגוליס:  הדבר האחרון שהיה הוא פשוט היה פייק

דבורה מרגוליס:       לגבי העניין השני שעלה כאן, יש מכתב , עכשיו ממש ברגעים אלה, פרופ' טולדנו מאוניברסיטת תל אביב, אותו פרופ' למדעי המחשב פרסם מכתב שאומר את הדבר הבא: "מאז אירועי ה-7 באוקטובר ליבי יוצא אל החטופים ולחיילי צה"ל - - - 

דבורה מרגוליס:  פעלתי ממיטב יכולתי מאז ובמסגרת תפקידי לסייע להקל - - -      

אלמוג כהן: בלה, בלה, בלה

יוסף טייב: אלמוג, היא מביאה לך תשובה

יוסף טייב:  יש פה משתתפים, אל תזלזל

אלמוג כהן: לזרות חול בעיניי הציבור זה גם מפריע

יוסף טייב: אני אתן לך להגיב על הדברים שלה, אבל תן לה לסיים את זה כמו שצריך

דבורה מרגוליס: "מכתבי לסגל ההוראה היה מיועד ליצור סביבה שמאפשרת ריכוז בלימודים תוך שימוש בכלים שאני סבור שאינם מזיקים לאיש, ודאי לא לחטופים

דבורה מרגוליס:  אם המכתב הובן שלא כהלכה והכאיב למישהו ממשפחות החטופים, אני מצטער על כך מאוד

דבורה מרגוליס:  אני מצטרף לקריאת המשפחות להחזיר את החטופים"

אלמוג כהן: הוא אמר שהוא רוצה ליצור סביבה שתהיה נוחה עם החוויה הסטודנטיאלית

אלמוג כהן:  סטודנט במדים יכול להגיע?      

דבורה מרגוליס: מה שאתה עושה כרגע, חבר הכנסת אלמוג כהן, אתה עושה בית דין שדה בלי הנאשם

אלמוג כהן: תביאי את הנאשם, אין בעיה

אלמוג כהן:  סטודנט במדים יכול להסתובב? מה זה ליצור סביבה? הרי אי אפשר לנתק את זה שאנחנו במלחמה

דבורה מרגוליס: גם לא במלחמה

דבורה מרגוליס:  באוניברסיטה העברית העירו לחיילים שהגיעו במדים

אלמוג כהן: לא ידעתי

אלמוג כהן:  הנה, את מחדשת לי

יוסף טייב: תודה רבה

יוסף טייב:  אני רק אגיד שזה לא נושא הדיון

יוסף טייב:  הנקודה הזאת שמעלה חבר הכנסת אלמוג כהן זה חלק מתופעות ומדיון שקיימנו היום בבוקר על הנושא של אותו סטודנט שהושעה לצמיתות מהלימודים מסמינר הקיבוצים

יוסף טייב:  אני לא הולך לפתוח את הדיון הזה שוב

יוסף טייב:  הדיון הזה היה בבוקר, התנהל פה, היה טעון

יוסף טייב:  מסקנות הוועדה היו ברורות

יוסף טייב:  כמו שאמרתי, במקרה דיברנו גם בנושא ספציפי בסמינר הקיבוצים, אבל ההחלטות הן רוחביות לכלל האוניברסיטאות, לכלל מי שמתוקצב, מכללות

יוסף טייב:  אנחנו כחברי כנסת, ואמרתי את המסקנות היום בבוקר, לא ניתן לפגוע ושאוניברסיטאות ומכללות לא יטפלו במי שמסית לטרור ופוגע בצורה כזאת או אחרת בלוחמים שלנו

יוסף טייב:  הדברים נאמרו היום בוקר והם ברורים

יוסף טייב:  אני מציע שאנחנו נתקדם חזרה

אלמוג כהן: תודה, אדוני היושב-ראש

דבורה מרגוליס: אני רק רוצה להתייחס למה שאמר יושב-ראש התאחדות הסטודנטים

דבורה מרגוליס:  אני רוצה להביע הסכמה

דבורה מרגוליס:  אנחנו, אני חושבת שגם ור"מ הצטרפו, מאוד מודאגים מהמידע שאנחנו מקבלים לגבי הסכנות לקיצוץ אכזרי, זה הביטוי ששמענו, מתקציב 2024 למערכת ההשכלה הגבוהה

דבורה מרגוליס:  שזה גם ייאמר פה לפרוטוקול

דבורה מרגוליס:  זה גם ייאמר לדעתי גם בדיון הבא שאתה מנהל

דבורה מרגוליס:  כל שקל שיורד מהתקציב יפגע בקליטה של סטודנטים בכלל ובטח בסטודנטים במילואים

יוסף טייב: תודה רבה

יוסף טייב:      כן, תמי

תמי סלע: שאלה על הנוסח

תמי סלע:  בנוסח עצמו יש הבחנה בין הקריטריון של סטודנטים ששירתו בשירות סדיר, שזה כולל גם שירות לאומי ושירות לאומי-אזרחי, לנוסח לגבי שירות מילואים שכתוב "המשרתים"

תמי סלע:  השאלה מה הכוונה בפרשנות של "משרתים"? האם לתקופה הסמוכה? יכול להיות שצריך להבהיר

תמי סלע:  אני מבינה שלא רוצים לקחת בחשבון מישהו ששירת לפני 20 שנה ועכשיו הוא עושה הסבה מקצועית

תמי סלע:  אם השירות הסתיים, עדיין זה צריך להילקח בחשבון

אורי סבג: תקופת השירות ככלל תהיה בהתאם לאותה שנה

אורי סבג:  לצורך העניין, בשנת הלימודים תשפ"ד אנחנו ניקח את השנה הקודמת כדי לאפשר כמה שיותר סטודנטים שיכללו בתוך המערך

תמי סלע: יכול להיות שלא צריך להשתמש במילה "משרתים", כי דווקא כשכתוב לשירות צבאי "שירתו" ופה כתוב "משרתים" - - -      

יוסף טייב: ששירתו בתקופה הסמוכה

אורי סבג: ששירתו שירות מילואים או שירתו שירות צבאי ולאומי-אזרחי

אורי סבג:  שירות מילואים אנחנו לוקחים שנה אחורה

אורי סבג:  שירות צבאי יכול גם להיות חייל שבזמן שירותו הצבאי מתחיל את לימודיו

אורי סבג:  זה גם אפשרי

תמי סלע: אז אולי שירתו בתקופה סמוכה, וזה ייקבע בכללים עצמם

יוסף טייב: עידו חגאי, פורום המכללות הטכנולוגיות ומנכ"ל המכללה הטכנולוגית כנרת

יוסף טייב:  בבקשה, אדוני

עידו חגאי: כבוד יושב-ראש הוועדה, חברים נכבדים, אני מנהל מכללה טכנולוגית

עידו חגאי:  אני מייצג פה את התואר הנדסאים במדינת ישראל

מיכאל ביטון: איזה מכללה?     

עידו חגאי: אני המכללה הטכנולוגית כנרת ואני נציג בפורום המכללות הטכנולוגיות

עידו חגאי:  ראשית אני רוצה לציין, על פי נתוני הכלכלן הראשי תואר הנדסאי, הפרמיה שלו לא פחותה מהפרמיה של תואר בהנדסה או רפואה במדינת ישראל

עידו חגאי:  יחד עם זאת, כפי שציין פה ידידי אלחנן, יו"ר התאחדות הסטודנטים הארצית, חוק זכויות הסטודנט במדינת ישראל מגדיר בצורה מאוד ברורה שהנדסאי הוא סטודנט במדינת ישראל

עידו חגאי:  סעיף 14 בחוק מקנה לו את הזכות לקבל מלגה, אבל פה זה נגמר, אין יישום

עידו חגאי:       בעוד בחוק במל"ג בסעיף 25(ב) זה מוגדר, והות"ת מתוך תוקף החלטת ממשלה 666 מגדירה ומתקצבת את זה ב-120 מיליון, הרשו לי לציין, מתוך ספר התקציב של המל"ג בפועל תקצבו בתשפ"ג 127 מיליון

עידו חגאי:  במה"ט, במשרד העבודה זה מתוקצב, 35,000 סטודנטים, 2 מיליון שקל

עידו חגאי:  הזכות של הסטודנט לקבל מלגה לא קיימת בכלל

עידו חגאי:  על פי עיקרון השוויון היקף קרן המלגות שהיא מופרדת, של הסטודנט ההנדסאי, קרן הסיוע לסטודנט הנדסאי צריכה להיות בערך כ-20 מיליון שקל

עידו חגאי:  הכסף לא קיים, לא מתוקצב

עידו חגאי:  מישהו נרדם בשמירה ואנחנו דורשים פה גם נציגת משרד הפנים מחברי הכנסת לתקן את העוול הזה, ומוטב שעה אחת קודם

עידו חגאי:      אני רוצה לציין בהיבט הזה שאנחנו מבקשים לסטודנטים ההנדסאים משרתי המילואים, יש לי סטודנטים בחאן יונס, יש לי סטודנטים לוחמים ויש סטודנטים שנמצאים במילואים

עידו חגאי:  בנוסף לקרן לקליטת חיילים משוחררים שצריך להסדיר שם גם את סעיף 7 שמדבר על הסיוע הנוסף, ששם הנדסאים מקבלים תקצוב, עודכן סעיף 7(א)(1) של "ממדים ללימודים" רק לאקדמאים

עידו חגאי:  לא נגעו בהנדסאים וצריך לעשות שם תיקון

עידו חגאי:  אגב, נדרש לעשות הוראת שעה שתאפשר כפל תמיכות גם בקרן הסיוע לשכר לימוד של החיילים משוחררים וגם קרן מלגות

עידו חגאי:  אני חושב שראוי שכל סטודנט שמשרת במילואים עכשיו יקבל מלגה מקרן הסיוע, של 6,000 שקלים לתמיכה כלכלית נוספת, צריך את זה בהוראת שעה

עידו חגאי:       אני לא הבנתי קודם על מה דיברתם, על 66 מיליון תוספת לשנתיים במל"ג, ות"ת, אבל אני חושב שנדרשים 18 מיליון שקל בהוראת שעה, שכל סטודנט שלי שחוזר עכשיו ללימודים ולא יהיה פנוי לעבוד ולהתפרנס, בנוסף לשכר לימוד שיקבל מהמדינה שיקבל גם סיוע נוסף של מלגה של עוד 6,000 שקל

עידו חגאי:  אגב, המלגה הזאת של הסיוע הכלכלי בנוסף לשכר לימוד מגיעה למלגה הבסיסית הראשונית שמחלקים במל"ג, 12,000 שקל, לכן צריך לעשות פה סדר, לטפל בזה

עידו חגאי:  כל מה שמדובר פה על תיקון סעיף 22, חשוב שייכנס גם במקביל בתקנות של קרן הסיוע של ההנדסאים שמנוהלת בנפרד, והגיע הזמן שבמדינת ישראל יעשו סדר בהתייחסות לסטודנטים ההנדסאים

עידו חגאי:       אני לא רוצה לחזור לזה, אבל אני רק אציין פה מה שאנחנו אומרים כבר שנים

עידו חגאי:  סטודנט הנדסאי במדינת ישראל 2024 מתוקצב פחות מילד בגן ילדים

עידו חגאי:  הגיע הזמן שיעשו סדר, אחד, נתחיל במשרתי המילואים שצריכים לדרוש לקבל גם בקרן קליטת חיילים משוחררים, גם בקרן הסיוע לסטודנטים הנדסאים לעשות סדר, והגיע הזמן שהמדינה תחוקק בחוק את זכויות הסטודנט ההנדסאי תוך יישומו

עידו חגאי:  יעשו חוק מקביל למל"ג, יגדירו בהחלטת ממשלה כמו שיש ות"ת ויתנו תקציבים

עידו חגאי:  המרצים שלנו שחלקם משרתים במילואים הם עובדי קבלן

עידו חגאי:  הגיע הזמן שיעשו סדר במערכת הזאת

עידו חגאי:  אני פונה שהמדינה תעשה את זה ולא נידרש עם התאחדות הסטודנטים הארצית לגשת לבג"ץ

עידו חגאי:  זה לא מכבד

עידו חגאי:  זה אחריות המדינה

סימון דוידסון: צריך לציין לגבי הנדסאים, אם אתם תבדקו בחיל חימוש או בחיל האוויר, כל הנושא של הטכנאים, אלה שמחמשים מכונאים, חשמלאים ואלה שמתקנים את כל הטנקים שיוצאים עכשיו, כמה זה הנדסאים וכמה עתודאים לומדים הנדסאות ואחרי זה חותמים קבע בכל הנושא הזה שעכשיו ציינתי

סימון דוידסון:  יש להם חלק גדול מאוד בזה שהטנקים נוסעים, המטוסים טסים והחימוש נופל

עידו חגאי: אני שמח על מה שאתה אומר

יוסף טייב: עידו, בכמה סטודנטים מדובר?     

עידו חגאי: היום יש מעל 3,000 סטודנטים הנדסאים שמשרתים במילואים

מיכאל ביטון: כמה סך הכול הנדסאים סטודנטים?     

עידו חגאי: יש 35,000 סטודנטים הנדסאים

עידו חגאי:  על פי המתווה של הרפורמה המדינה רוצה שזה יגדל ל-50,000 סטודנטים

עידו חגאי:      אני רוצה רק בהתייחס לדבריו של חבר הכנסת סימון

עידו חגאי:  אצלי במכללה יש הנדסאים של מה"ט ויש לי גם לשמחתי 400 סטודנטים הנדסאים לחיל האוויר מהעתודה הטכנולוגית

עידו חגאי:  כשבא אליי מפקד חיל האוויר, הוא אומר להנדסאים, כדי שטייס יטיס מטוס, בלי ההנדסאים והכוח הטכנולוגי המתקדם המטוס לא יעלה לאוויר

עידו חגאי:  צריך להבין שזה חלק מרכזי, ה-practical engineer

עידו חגאי:  המהנדסים היישומים הם חלק מההשכלה הטכנולוגית

יוסף טייב: הרעיון ברור

יוסף טייב:      יוסי, יש התנגדות של המל"ג להכניס אותם בתוך הקריטריונים?     

עידו חגאי: היינו במל"ג

עידו חגאי:  הקרן שלנו כבר לא שייכת

יוסף טייב: אני הבנתי את זה

יוסף טייב:  אני רוצה לקבל תשובה

מאי גולן: עו"ד עמרי גולן מהלשכה המשפטית של המל"ג

מאי גולן:  המוסדות האלו הם לא תחת הרגולציה של המל"ג, לא תחת התקצוב של המל"ג ולא רלוונטיים להצעת החוק הזו

מיכאל ביטון: אתה אומר לא רלוונטי אבל הכנסת חושבת שהם רלוונטיים

מאי גולן: הם לא מפוקחים

מיכאל ביטון: אתה יכול להגיד, נכון לעכשיו אין לך כלים לסייע להם

מאי גולן: הסמכויות בחוק

מיכאל ביטון: הרלוונטיות היא לא נקבעת במל"ג, היא נקבעת בחוק שהכנסת יכולה לתקן

מיכאל ביטון:  אני אומר לך, היושב-ראש, שזה עוול כי ההנדסאים הם אקדמיים לכל דבר ועניין והלימודים קשים ויסודיים

מיכאל ביטון:  חלק מהנדסאים נהיים מהנדסים

מיכאל ביטון:  אחוז גבוה מהם רואים את זה שלב א' ועם השלמה הם נהיים מהנדסים

מיכאל ביטון:  חלק מתפקדים בתפקידים של מהנדסים בתעשייה

מיכאל ביטון:  התעשייה צריכה את ההנדסאים

מיכאל ביטון:  אין מצב שאדם לומד, כמה זה הנדסאי?     

עידו חגאי: שנתיים במסלול יום, שלוש שנים במסלול משולב

מיכאל ביטון: והוא לא יכול להיות מוכר כמסלול אקדמי במדינת ישראל

מיכאל ביטון:  את התיקון הזה אנחנו צריכים לעשות, ואנחנו לא יכולים להפלות אותם בסיוע שאנחנו נביא עכשיו לקבוצות שונות כולל סטודנטים במילואים

מיכאל ביטון:  אי אפשר להפלות אותם

מיכאל ביטון:  הלימודים האלה קשים, הם לא פחות רציניים

מיכאל ביטון:  הנדסאי מסיים אחרי שנתיים

מיכאל ביטון:  אם הוא הנדסאי בניין הוא יכול לתת היתר לבניין של שלוש-ארבע קומות

עידו חגאי: הוא קונסטרוקטור של בניין פשוט, ארבע קומות

עידו חגאי:  הוא חותם כמו מהנדס

מיכאל ביטון: אתה מבין, ארבע קומות מגורים הוא חותם, אבל הוא לא ראוי שיעזרו לו כמו אקדמאי, והוא רוצה להיות מהנדס בסוף והתעשייה רוצה הנדסאים, אז אנחנו פוגעים בהם

יוסף טייב: עומדים בפנינו שתי אופציות, או במל"ג שיחשבו כמוסד להשכלה גבוהה

יוסף טייב:  אנחנו צריכים להחליט לאיזה מסלול

תמי סלע: זה פשוט דיון בפני עצמו

יוסף טייב: אני יודע שזה דיון בפני עצמו, רק אני שם את הדברים על השולחן

תמי סלע: חוק זכויות הסטודנט והצעת החוק הפרטית שמתקנת אותו, וכל ההסדרים שהם כהוראת שעה חלים גם על סטודנטים הנדסאים וגם על מכללות נוספות והכשרה מקצועית שהיא לא מוכרת כמוסד להשכלה גבוהה במובן של חוק המל"ג

תמי סלע:  הדיון אם זה אקדמי או לא וכל ההשלכות של זה הוא דיון גדול בפני עצמו ואי אפשר לתלות אותו על ההקשר הזה עכשיו

יוסף טייב: אני רוצה לקבל התייחסות של משרד הביטחון לנושא

יוסף טייב:  הם נמצאים איתנו בזום

נועה ליפשיץ: אני נציגת משרד הביטחון

נועה ליפשיץ:  נמצאת איתנו גם רותם בזום

נועה ליפשיץ:  שמי נועה ליפשיץ מאגף הקרן לחיילים משוחררים

יוסף טייב: נועה, בבקשה

נועה ליפשיץ: הסיפור פה זה בעצם החובה שלנו כמדינה וההוקרה שלנו לאותם משרתים, לכן משרד הביטחון בראשות שר הביטחון תומכים בהצעת החוק הזו, לכן לדעתנו חשוב להעביר בקריאה שנייה ושלישית

יוסף טייב: כן, בבקשה

שפרה שחר: גם בחוק "ממדים ללימודים" אנחנו דורשים שגם המקצועות הלא אקדמיים כמו הנדסאים, טכנאי מזגנים ועוד הרבה מאוד מקצועות חשובים למשק שהם לא מקצועות אקדמיים יכנסו לתוך ההטבה הזאת

שפרה שחר:  יש הרבה מאוד מקצועות חשובים במדינה שלנו שאיכשהו הוזנחו, ירדה ההתייחסות אליהם ועכשיו אנחנו דורשים להכניס אותם בהטבה של "ממדים ללימודים", מקצועות נדרשים אבל הם לא מקצועות אקדמיים

שפרה שחר:  בהיכרותי עם המל"ג יהיה הרבה יותר קשה להכניס את המקצועות האלה שהם אינם אקדמיים, אבל הם מקצועות חשובים שכל האנשים שלומדים בהם צריכים לקבל את כל ההטבות ללא ספק בכלל

שפרה שחר:  להכניס אותם למל"ג זה יהיה קשה

שפרה שחר:       אני חושבת שיותר קל להגיד שיקבלו את ההטבות כך וכך כל הסטודנטים האקדמאים ששייכים למל"ג וכל הסטודנטים שהם אינם אקדמאים, שקשורים לאני לא יודעת מה

שפרה שחר:  או שתמציאו גוף אחר או שלא צריכים להמציא גוף אחר, אבל יש המון מקצועות חשובים נדרשים כמו שהוסבר, ואנחנו כולנו מבינים את זה

שפרה שחר:  זה הנדסאים, זה טכנאי מזגנים, זה חשמלאים

שפרה שחר:  זה המון אנשים שלומדים שנתיים, שלוש, כל אחד והמקצוע שלו

שפרה שחר:  לומדים מקצוע ולא זכאים לכל ההטבות האלה כי הם לא סטודנטים אקדמאים

שפרה שחר:  לעומת זאת אם אתה שואל אותי, יש אולי הרבה מאוד מקצועות אקדמיים שהם פחות חשובים

שפרה שחר:  אנחנו לא עושים עכשיו את ההפרדה הזאת, לכן להכניס את זה למל"ג, לדעתי הולכת להיות בעיה

שפרה שחר:       אני אגיד לך יותר מזה

שפרה שחר:  בשבוע הראשון של המלחמה הזאת העמותה בראשותי שילמה לא מעט, אני אתן על זה דיווח בקרוב, כרטיסי טיסה לסטודנטים שעזבו את לימודי הרפואה שלהם גם באיטליה והגיעו לשרת במלחמה

שפרה שחר:  חלקם עדיין משרתים

שפרה שחר:  אתם יודעים למה הם לומדים בחו"ל? כי היה חסר להם כמה נקודות בפסיכומטרי כדי ללמוד בארץ

קריאה: זה ממש גם כן לא מדויק

שפרה שחר: כל מה שאני אומרת פה לא מדויק? אני כבר יכולה לספור את מספר שרי החינוך שאני כתבתי להם מכתבים בנושא הזה במשך 15 שנה

שפרה שחר:  משרד המשפטים תמיד תקע את זה

שפרה שחר:  לגופו של עניין, זה שחייל שקודם כל משתחרר מצה"ל אחרי שירות קרבי ארוך ומשמעותי ומסוכן צריך לקבל הטבות גם בכניסה לאקדמיה, בנקודות זיכוי שהן שוות ערך לנקודות בפסיכומטרי, כי כרגע האפליה המתקנת הזאת קיימת רק לציבור הערבי שאינו משרת

שפרה שחר:  אני לא רוצה לגעת בציבור הזה עכשיו

שפרה שחר:  אנחנו כרגע נמצאים במלחמה

שפרה שחר:  זו הזדמנות לתקן הרבה מאוד עיוותים שקיימים פה כמה עשורים, ואני רק בעשור וחצי האחרון מטפלת בהם

שפרה שחר:      כיוון שבעלי הוא עולה ישן כבר, עלה לארץ בהכשרה של בני עקיבא מדנמרק, אז כולנו אזרחים דניים וגם הבנים שלי ששירתו בחוד החנית ועדיין משרתים

שפרה שחר:  יש לי בן ש-88 ימים משרת בעזה

שפרה שחר:  בתור דני הוא ניסה להתקבל למוסד אקדמי בדנמרק והיה חסר לו כמה נקודות

שפרה שחר:  שם זה לא פסיכומטרי אלא זה הולך לפי ציון ממוצע של בגרות

שפרה שחר:  שאלו אותו בן כמה אתה, אז הוא אמר 22, כי אצלנו יש שירות חובה, ואז אמרו לו, במה שירתת בצבא? הוא אמר שהוא היה מ"כ בסיירת נח"ל

שפרה שחר:  אמרו לו, אתה יודע שעל זה שאתה שירתת כמ"כ בסיירת נח"ל אתה מקבל נקודות זיכוי? בקיצור, הוא עמד בתנאי כניסה למוסד אקדמי מאוד נחשב, דרך אגב, מדורג 20 בעולם

שפרה שחר:  אצלנו אין שום מוסד אקדמי שמדורג 20 בעולם

שפרה שחר:  למה אני מספרת את זה? איך יכול להיות שאנחנו במדינה שלנו לא נותנים את ההעדפה המתקנת הזאת למשרתים? לפעמים אנשים נוסעים ולומדים בחו"ל בגלל שחסר להם חמש נקודות בפסיכומטרי להתקבל לרפואה או להתקבל למשפטים

סימון דוידסון: לא לפעמים

סימון דוידסון:  כולם נוסעים לחו"ל כי לא מתקבלים פה

סימון דוידסון:  אף אחד לא רוצה ללמוד בחו"ל

שפרה שחר:  אתה אמרת

שפרה שחר:  אתה חבר כנסת, מותר לך להגיד את זה

שפרה שחר:  לי אסור

סימון דוידסון: אז אני אומר, אף אחד לא רוצה ללמוד בחו"ל

סימון דוידסון:  הם לומדים בחו"ל כי לא מקבלים אותם

שפרה שחר: נכון, אף אחד לא רוצה ללמוד בחו"ל

שפרה שחר:  כי לא מתקבלים פה

שפרה שחר:  אנחנו ראינו את זה עכשיו במלחמה בצורה כל כך קיצונית

שפרה שחר:  הרבה מהם צדיקים, עזבו את הכול, מפסידים שנת לימודים ובאו להילחם פה

יוסף טייב: תודה רבה

תמי סלע: אולי אני באמת אשאל אותם כדי לחדד על מה שעלה פה על הסטודנטים להנדסאות, כי כן ראיתי שבחוק קליטת חיילים משוחררים יש גם הטבות לסטודנט במוסד להכשרה מקצועית

תמי סלע:  אולי לחדד את הפער גם לגבי "ממדים ללימודים" והתיקונים שנעשו עכשיו, האם הם חלים או לא חלים

קריאה: אכן אנחנו נותנים דרך חוק חיילים משוחררים 90% מימון להנדסאים/טכנאים

קריאה:  ככלל אין כפל מלגות, אז אני לא רואה פה התנגשות

קריאה:  אני לא רואה בעיה

תמי סלע: פה זה תוקן ל-100% ולתקופה של חמש שנים

עידו חגאי: אגב, אנחנו פועלים בשיתוף פעולה עם הקמל"ר מול היחידה

עידו חגאי:  כרגע כל הסטודנטים בשנה ג' וסטודנטים שהם מעל עשר שנים משרתי מילואים, לא כלולים כ-40%

עידו חגאי:  הם לא מקבלים כלום ולכן אנחנו דורשים ואנחנו בדין ודברים עם האגף, עם משרד הביטחון

עידו חגאי:  צריך להוסיף כסף לקרן

תמי סלע: זה דברים שאם רוצים לשנות צריך לתקן בחוק קליטת חיילים משוחררים

עידו חגאי: יש 80 מיליון בבסיס, צמוד

עידו חגאי:  זה הגיע ל-140 מיליון אבל אין מספיק כסף לחלק

עידו חגאי:  יצטרכו להוסיף שם כסף

עידו חגאי:  הסעיפים בחוק שונים

יוסף טייב: ור"מ, בבקשה, רעות

רעות אופיר: באנו לכאן לדיון על קרן הסיוע לסטודנטים ולא על איחוד ההצעות ששמענו על זה אתמול בפגישה איתך

רעות אופיר:  ב-13:00 מגיעות לכאן יו"ר ור"מ, פרופ' יפעת ביטון ויו"ר פורום המנכ"לים

רעות אופיר:  מצטרפים עוד נשיאים בזום לבקשתכם לדיון החשוב הזה

רעות אופיר:       לגבי קרן הסיוע לסטודנטים, כמובן שאנחנו תומכים בכל ההטבות לחיילי מילואים והקלות וסיוע כספי, אבל חשוב להדגיש את הנושא התקציבי גם ברמה של הקרן, שככל שהביקושים גדלים אז צריך להגדיל את הכספים

רעות אופיר:  צריך לזכור גם את הסוציו-אקונומי, שגם אחרי המלחמה יש מפונים ויעלו יותר צרכים, אז שזה לא יהיה משחק סכום אפס

רעות אופיר:  שגם אלה וגם אלה יקבלו

רעות אופיר:  כמו שאמר חבר הכנסת, באמת צריך את המקור התקציבי

רעות אופיר:       לגבי ההתאמות והצעת החוק של חבר הכנסת ביטון, אני אשמח שזה יעבור לדיון הבא עם הנשיאים שלנו ועם יו"ר ור"מ

רעות אופיר:  אני לא רוצה להתייחס לזה כרגע

יוסף טייב: טוב

יוסף טייב:       דבורה מרגוליס, בבקשה התייחסות שלך לחוק עצמו

יוסף טייב:  עזבי מה שהיה מקודם, לא רלוונטי לדיון

דבורה מרגוליס: מבחינתנו אני לא התכוונתי בכלל להתבטא

דבורה מרגוליס:  אנחנו באנו לכאן רק לראות שהדברים מתנהלים והחוק עובר והכול בסדר

דבורה מרגוליס:  כמו רעות, גם אנחנו נחכה לדיון הבא

דבורה מרגוליס:  לא ברור לנו איך החוקים האלה אמורים להשתלב, החוק הפרטי והחוק הזה שהוא גם בדרך לקריאה שנייה, שלישית כבר במליאה, אבל כמובן נראה את הנוסחים

דבורה מרגוליס:  לגבי החוק הפרטי, את ההסתייגויות אני מניחה שאתה כבר מכיר

דבורה מרגוליס:  גם אנחנו, גם ראשי ור"ה נפגשו עם חבר הכנסת ביטון והביעו את ההסתייגויות שלהם מחלק מהסעיפים

דבורה מרגוליס:       אמירה אחת שחשוב לי לומר לגבי האמירה של התאחדות הסטודנטים

דבורה מרגוליס:  אמרתי את זה גם בכל הוועדות, יגיד את זה גם יו"ר ור"ה

דבורה מרגוליס:  לא רק שהאוניברסיטאות, במקרה הזה אני יכולה בהחלט להגיד גם המכללות הציבוריות, עושים את האקסטרה מייל לסטודנטים במילואים, אנחנו עושים 100 מייל לכיוון הסטודנטים במילואים

דבורה מרגוליס:  אין דבר שיותר מטריד ומעסיק היום את כל ההנהלות באוניברסיטאות, ואנחנו כבר חודשיים באירוע הזה, איך לייצר את המערכות והמעטפת שכל אחד מהסטודנטים יקבל את המענה שהוא צריך, מי שהשתחרר השבוע, מי שישחרר בעוד שבועיים וגם מי שישתחרר בעוד חודשיים

דבורה מרגוליס:  אנחנו על זה לגמרי עם כל המשאבים שכמובן הם רובם מתקציבים פנימיים של האוניברסיטאות, ועדיין ללא השיפוי שהמדינה, ראוי היה שהייתה נותנת

יוסף טייב: אני רק רוצה לומר שזה שנותנים הטבות זה טוב

יוסף טייב:  אני לא חושב שזה עיקר הדברים

יוסף טייב:  עיקר הדברים הם בעיקר התאמות שצריך לעשות כלפי אותם סטודנטים וסטודנטיות ונשות אנשי מילואים כדי שבאמת הם יוכלו להמשיך את הלימודים ולא ינשרו מהמערכת

יוסף טייב:  דעתי ברורה שצריך לתעדף את הסטודנטים משרתי המילואים ללא שום קשר והחוק הזה צריך לעבור כמו שהוא, תוספת של ההצעה הפרטית בצורה כזו אחרת במידה וזה יעמוד בסף ברמה המשפטית, אבל בסוף אני אמרתי את זה לות"ת ואני אומר את זה גם עכשיו

יוסף טייב:  יש לי בכל זאת חשש שללא הגדלת תקציב בקרן הסיוע הדבר הזה יפגע באוכלוסיות רבות ורחבות במדינה, ואני חושב שמן הראוי שבמקביל להעברת החוק הזה האוצר יצביע על מקור תקציבי להגדלת קרן הסיוע כדי שלא יהיה פגיעה באף אזרח או סטודנט נוסף ובעיקר תושבי הפריפריה

יוסף טייב:      כהרגלי בקודש אני אגיד את ההתייחסות שלי כלפי היעדרות האוצר

יוסף טייב:  זה שאנחנו נותנים להשתתף בזום זה מהסיבות הקיימות ומפאת המציאות

יוסף טייב:  היה ראוי כשיש נציג שמקבל את האישור להעלות בזום, שיהיה נוכח גם לאורך כל הדיון, לפני, בתוך ההתייחסות שלו וגם אחרי ההתייחסות שלו כי בלי זה ההתייחסות שלו היא כמעט ולא רלוונטית, ואני צריך שוב כשהוא עולה, להתחיל להסביר מה הרצונות שלי ומה זה

יוסף טייב:       נועם, בבקשה התייחסות שלך לנאמר

נעם שרלו: להבנתי מדובר בתיקון שהוא ברובו תיקון טכני

נעם שרלו:  הוא בעצם נועד להסמיך את הות"ת להמשיך את המדיניות הקיימת

יוסף טייב: מעבר לטכני הוא נותן בסוף השלכות תקציביות ישירות כלפי אותו סטודנט ויכול להיות גם פגיעה בסטודנטים אחרים

תמי סלע: גם שירות מילואים לפחות בשנתיים האחרונות זה לא היה משהו שנכלל באמות המידה

תמי סלע:  זה כן משנה מהותית את הקריטריון

נעם שרלו: מבחינת השלכות התקציב על המדינה, להבנתי אין השלכות על תקציב המדינה ולכן בכובעינו כאגף תקציבים אין לנו עילה להתנגד לחוק הזה

נעם שרלו:       לגבי המשמעויות שלו על המימוש בפועל, בסוף יש פה הסמכה של ות"ת והיא תחליט מה לעשות ברמת המדיניות

נעם שרלו:  אני אזכיר בהקשר הזה שגם נוצר מתווה במקביל עכשיו סביב המלחמה לסבסוד מלא של שכר למילואימניקים ולחיילים ואני מניח שגם זה יעזור לפנות מקורות בתוך קרן הסיוע גם לאוכלוסיות שאינן משרתות

יוסף טייב: איזה קשר יש לזה לקרן הסיוע, זה שמשלמים את שכר הלימוד, יוסי? אין לזה שום קשר

אורי סבג: זה שני מתווים שונים נפרדים

אורי סבג:  הקרן ממשיכה לפעול ללא קשר להיבט הלימודי, כזה או אחר

יוסף טייב: אז לא אמור להתפנות בעקבות כך כסף אצלכם

אורי סבג: לא

אורי סבג:  זה מקור תקציבי אחר

יוסף טייב: נעם, בוא תסביר את עצמך

יוסף טייב:  אני פשוט מדבר עם יוסי מות"ת במקביל

נעם שרלו: הרי סטודנט שלבסוף מקבל תקצוב מלא לשכר הלימוד, לא בהכרח יהיה לו צורך לפנות גם לקרן הסיוע שהרי שכר הלימוד שלו כבר סובסד במלואו, מה שעשוי להקטין את כמות הבקשות בקרן

סימון דוידסון: על מה אתה מדבר בכלל? אנחנו מדברים על מעבר לתשלום

סימון דוידסון:  לא מדברים רק על התשלום של שכר הלימוד

סימון דוידסון:  מעבר לתשלום

יוסף טייב: חבר הכנסת דוידסון, אני אעשה לך את זה קצר

יוסף טייב:  זה בדיוק מה שאמרתי, שכשנציגי משרדים לא שותפים לכלל הדיון, ככה זה נראה

יוסף טייב:       נעם, אני רוצה להגיד ואני אומר את זה גם למשרד החינוך וגם למל"ג לאור החשש הכבד שיש לי בפגיעה באוכלוסיות נוספות

יוסף טייב:  אני רוצה ישיבה עם האוצר, ות"ת לראות איך אנחנו מצביעים על מקור לתקצוב תוספתי לקרן הסיוע

יוסף טייב:  ללא זה יהיה מאוד קשה לחברי הוועדה

יוסף טייב:  מעבר לעמדה האישית שלי יש פה 15 חברי ועדה שלדעתי יהיה מאוד קשה לשכנע אותם להצביע בעד

יוסף טייב:  יש פה קונצנזוס רחב ללא כחל וסרק שצריך לבוא ולתמוך במשרתי המילואים בכל הכוח ללא שום קשר, אבל יחד עם זאת יש פה חשש כבד בפגיעות באוכלוסיות נוספות

יוסף טייב:  אני שם את זה על המשקל

יוסף טייב:  כנציגי ציבור אנחנו צריכים לקחת את כלל הראיה הרחבה וראיית מקרו ולא רק ראיית מיקרו, לכן אנחנו צריכים לשבת על זה

יוסף טייב:  אני מציע שאנחנו נשב, ות"ת, משרד החינוך או נציג של מל"ג ונציג האוצר, רפרנט שיוכל גם לקחת החלטות בנושא ולהצביע על מקור תקציבי בנידון

יוסף טייב:       משרד המשפטים, בבקשה

הדיל יונס: שלום, הדיל יונס, יעוץ וחקיקה, משרד המשפטים

הדיל יונס:  אני חושבת שעלו פה סוגיות חשובות מאוד שיש מקום לדון בהן

הדיל יונס:  אני חושבת שהם לא קשורים לתיקון הנקודתי שמוצע היום לוועדה

הדיל יונס:  עושה רושם שיש כוונה לכרוך בין הצעת החוק הפרטית לתיקון שהממשלה מבקשת לעשות, ואני חושבת שראוי ונכון לקדם את התיקון הספציפי בחוק המל"ג, שהמל"ג בעצם היו צריכים אותו ומשרד החינוך אתמול כדי לבצע את התשלום של המלגות בקרן הסיוע, לכן הכריכה הזו להצעת חוק פרטית - - -      

יוסף טייב: העלית פה נקודה חשובה

יוסף טייב:  זה לא רק לתשלום

יוסף טייב:  אני מבין שאותם אנשי מילואים לא קיבלו את תוספת הנקודות

הדיל יונס: הייתה הפסקה אחת בשנה קודמת כדי לבחון את מקור הסמכות

הדיל יונס:  השאלה שהונחה בפני משרד המשפטים זה שאלת הסמכות בעצם להעדפה

הדיל יונס:  אחרי דיונים רבים נולדה - - -      

יוסף טייב: במידה והחוק עובר עוד השבוע, האם אותו סטודנט ששירת עכשיו במלחמת "חרבות ברזל" יוכל לקבל את הנקודות הנוספות האלה לשם קבלת הסיוע?     

הדיל יונס: כן

שפרה שחר: אדוני, זה משרד המשפטים שבזמנו הוציא את משרתי המילואים מההטבה

יוסף טייב: תודה רבה

יוסף טייב:  אני חושב שהיא לא נכנסה לתוך הדברים שלך

הדיל יונס: לא הפרעתי לך, תני לי להמשיך, וגם לא מדויק

הדיל יונס:  משרד המשפטים אף פעם לא עצר ולא חסם את זה

הדיל יונס:  הייתה בחינה משפטית מול הלשכה המשפטית במל"ג איך מטייבים או איך יוצרים בעצם אמות מידה שוויוניות או מתגברים על שאלת הסמכות, שזה בעצם היה בבקשת הצעת החוק לעשות

הדיל יונס:  אני חושבת שהצעת החוק הפרטית גם עוד לא עלתה לסדר-היום של ועדת שרים לחקיקה ולכן משרדי הממשלה טרם נדרשו אליה

הדיל יונס:  אנחנו לא יודעים אילו מורכבויות עולות שם ולכן הכריכה הזו יכולה לעכב הרבה מאוד את ההצעה הממשלתית שאני שוב חוזרת ואומרת שמל"ג היו צריכים את התיקון הזה עוד מלפני שנה

יוסף טייב: יחד עם זאת אני אומר שעלו בתוך הדיון נקודות נוספות של חשש לאוכלוסיות נוספות וחוסר שוויון, ואני אומר את זה בכאב לב עם כל הרצון לבוא ולהביא מענה אמיתי לאנשי המילואים, למרות שאני לא מאמין ולא מסתמך רק על הנקודה הזאת, זה חלק מתהליך מאוד רחב שצריך לעשות, אבל לבוא ולאשר תיקון כזה ללא סעיף תקציבי מאוד ברור ותוספת לקרן הסיוע, אני חושב שזה מאוד קשה ללא קשר לכריכה של החקיקה הפרטית, שעוד לא הוחלט

תמי סלע: שעוד לא הוחלט עליה

תמי סלע:  יש שם שאלות וגם הוראת קבע לעומת הוראת שעה

תמי סלע:  זה גם מתייחס לעוד נושאים

יוסף טייב: לשם הסדר הטוב היה חשוב לי להגיד שיש רצון כזה

יוסף טייב:  האם זה ייעשה או לא ייעשה, אני לא יודע

נעם שרלו: אני שוב אומר, ולהבנתי גם משרד המשפטים חיזק פה את הנקודה הזו

נעם שרלו:  בסוף תיקון החוק הזה לא אמור להביא לאיזשהו שינוי משמעותי בהתנהלות קרן הסיוע

נעם שרלו:  הוא מיועד להביא מקור סמכות להתנהלות כמו שהיא הייתה בעבר

נעם שרלו:  במובן הזה אין פה שום גידול תקציבי לא לות"ת ולא לאוצר

נעם שרלו:  זה ההבנה שלי

יוסף טייב: הוא יפגע במי שכבר הגיש השנה

סימון דוידסון: ברור, הוא יפגע בחלשים

סימון דוידסון:  מי מגיש? החלשים

יוסף טייב: זה שאנחנו מחזירים למצב כפי שהיה בשנים קודמות, אני מסכים

יוסף טייב:  השנה הזאת, שנת 2023 מי שהגיש אכן אם אני מוסיף 10 נקודות למי ששירת במילואים, וזה מבורך וזה צריך להיות כך, האם אחרים עשויים להיפגע או לא?         

אתי גרובגלד: זה משחק סכום אפס

אתי גרובגלד:  סליחה, זה ברור

אתי גרובגלד:  זה אותה עוגה שמתחלקת ליותר אנשים

יוסף טייב: יוסי, הכסף של השנה כבר חולק? אני מבין שלא

אורי סבג: לא, לא

אורי סבג:  שנת הלימודים תשפ"ד, ההרשמה למלגה תיפתח בשבועות הקרובים

יוסף טייב: אוקיי

יוסף טייב:  נעם, אתה מבין שהעברת סמכות למל"ג להוסיף מספר נקודות, ואנחנו לא קובעים את זה בחקיקה הראשית, אבל כן להתייחס למשרתי המילואים כתוספת נקודות בקריטריונים, בסוף יכול לפגוע וסביר להניח שהוא יפגע בשאר המתמודדים ומבקשים הסיוע

יוסף טייב:  במשנה זהירות אני אומר אבל זה יכול להיות

אורי סבג: התפיסה הראשונית הייתה שפוטנציאל ההשתכרות של המילואימניק בסופו של דבר נפגעת, ועל כן יש פה איזשהו בחינה סוציו-אקונומית, לכן יש איזשהו חיכוך בין מבקשי הבקשה שהם מילואימניקים ולא מילואימניקים

אורי סבג:  גם פה הפגיעה, גם קשה לאמוד אותה

אורי סבג:  שוב, בתפיסה של בחינה סוציו-אקונומית, בהינתן שאנחנו מדברים על התכליות שמקובלות בכל מה שקשור לחיילי מילואים, הפגיעה הזאת היא בסופו של דבר נובעת מפוטנציאל ההשתכרות של המילואימניק

יוסף טייב: כן, בבקשה

אתי גרובגלד: אתי, יו"ר פורום המנכ"לים של ור"מ

אתי גרובגלד:  קודם כל אנחנו ממש בעד מילואימניקים, אבל אם מכניסים לעוגה עוד אוכלוסייה, אז ברור, זה לא צריך 5 יחידות מתמטיקה בשביל להבין את זה

אתי גרובגלד:  אני גם רוצה לומר שהמילואימניקים, שוב, חס וחלילה שלא ייתפס שאנחנו לא בעדם, אבל יכול להיות שפוטנציאל ההשתכרות שלהם נפגע, יכול להיות שלא נפגע

אתי גרובגלד:  הרי הם מקבלים - - -     

סימון דוידסון: אני מציע לך בתקופה הזאת לא להגיד את זה

סימון דוידסון:  המילואימניקים מבחינתנו הם הדבר החשוב ביותר

אתי גרובגלד: גם אני אומרת את זה

אתי גרובגלד:  כמו שנאמר, יש אוכלוסיות אחרות

סימון דוידסון: בסדר, אז בגלל זה צריך תקציב

אתי גרובגלד: נכון, זה מה שאני אומרת

סימון דוידסון: זה מה שאמרתי

סימון דוידסון:  אני שעה וחצי אומר לכם את זה

סימון דוידסון:  לא יהיה תקציב, אז אין פה אירוע

עידו חגאי: אני מבקש לפני שמוסיפים למל"ג תוספת על הקיים, לתת קודם להנדסאים

עידו חגאי:  יושב פה התקציבן

עידו חגאי:  2 מיליון שקל זה מה שיש לנו לחלק, אז אפשר לפני זה להוסיף להנדסאים, אחר כך למל"ג

יוסף טייב: כן, בבקשה

סימון דוידסון: אני רוצה משהו אישי

סימון דוידסון:  אני תושב נתניה

סימון דוידסון:  נתניה זו העיר שבעצם לא הייתה אזעקה אחת

סימון דוידסון:  ברוך השם לא הייתה אזעקה אחת, אבל יש אירוע גדול מאוד בחודש האחרון בעיר נתניה, ואני מפה רוצה לחזק גם את ראש העיר וגם את התושבים

סימון דוידסון:  רק היום היו שני פיצוצים במרכז העיר ובקריית השרון

סימון דוידסון:  אתמול בלילה היה בקניון השרון

סימון דוידסון:  היו עוד שניים בתחילת השבוע

סימון דוידסון:  יש אירוע פלילי לא פשוט

סימון דוידסון:  הוצאתי מכתב לבן גביר, לשר לביטחון לאומי לחזק את הכוחות הפנימיים שם בתוך העיר ולטפל בנושא הזה, כי אנחנו מכירים מה היה לפני 20 שנה וחייבים לסגור את האירוע הזה ומהר

סימון דוידסון:  מפה, מהכנסת אני רוצה לחזק את התושבים שהם מתחילים להרגיש את הפחד הזה

סימון דוידסון:  בסוף נטפל גם בזה

סימון דוידסון:  זה תפקיד של השר לביטחון לאומי וצריכים לעשות אותו גם בנושאים האלו

סימון דוידסון:  זה רציתי להגיד באופן אישי משהו שהיה חשוב לי

יוסף טייב: תודה רבה

סימון דוידסון: זה לא קשור לתקציב

אהרן גולדשטיין: אני יכולה להעיר הערה?     

יוסף טייב: כן, בבקשה

אהרן גולדשטיין: איילת גולדשטיין, יו"רית המועצה המתאמת של המכללות הציבוריות, של הסגל הבכיר

אהרן גולדשטיין:  הסגל הבכיר מאוד תומך בכל ההירתמות לטובת המילואימניקים והלוחמים

אהרן גולדשטיין:  יחד עם זאת אני רוצה להזכיר שגם יש בקרב הקהילה של הסגלים, הם גם בעצמם לוחמים במילואים, הורים ללוחמים, מפונים, נפגעי טבח, אם הם או קרוביהם, לכן אני אומרת שכל ההתאמות או התקציבים, צריך לקחת בחשבון שזה יכול להגיע לנטל הוראה מצד המרצים

אהרן גולדשטיין:  צריך לקחת את זה בחשבון מבחינת התאמות, הוספת שעות או דברים כאלה

אהרן גולדשטיין:  יותר עדיף לתת נקודות זכות או פטורים או דברים כאלה

אהרן גולדשטיין:  אם לא יגיע אליהם תקציב, אז לפחות לא על חשבונם ברמה כזאת או אחרת

יוסף טייב: טוב, אני רק אגיד שאנחנו נתכנס גם לישיבה עם אוצר, ות"ת ומל"ג לראות את ההשלכות כלפי אותם סטודנטים, ונחליט אם לקדם את החקיקה הזו לקריאה שנייה ושלישית, ואם כן, באיזה צורה

יוסף טייב:  כמו כן אנחנו נשקול גם את הצירוף במידה ואכן החקיקה הפרטית תהיה אפשרית להיכנס לתוך זה, איך ובאיזה צורה

יוסף טייב:  במידת האפשר כבר בשבוע הבא אנחנו נביא את זה כמובן לדיון נוסף להכנה לקריאה שנייה ושלישית

יוסף טייב:       ברשותכם אני נועל את הדיון